
Bran igūs Kikinkie/i/ 


„Ką gi jie Tau padarė, Šventoji Motina Bažnyčia? Kaipgi jie galėjo 
taip subjauroti Tavo tyraji apdarą, Šventoji Kristaus Sužadėtine ? "Taip 
paklausti turėtų kiekvienas ištikimas katalikas, matydamas, kad beveik viskas jo 
Bažnyčioje jau pakeista. 

Pakeitimus būtų galima suprasti, jeigu jie būtų vykdomi tam, kad Bažnyčia 
taptų vis puikesnė, kad skleistųsi jos vidinis grožis ir šventumas, kaip tai darė 
popiežius Pijus XII, paskelbdamas Švenčiausios Mergelės Marijos Dangun Ėmimo 
dogmą arba platindamas pasaulyje pamaldumą Nekaltajai Marijos Širdžiai. Gi 
paskutiniųjų trisdešimties metų pasikeitimai, kaip ir pranašavo kardinolai Ratzinger, 
Oddi,Sirtir daugelis kitų, tik didina vidinius Bažnyčios prieštaravimus, amoralumą, 
jų dėka įsigali pasmerktų klaidų toleravimas ar netgi skatinimas, pagarbos 
trūkumas ir šventvagystė. 

Posusirinkiminiai reformatoriai griauna altorius ir tabernakulius 
Švenčiausiajam Sakramentui - jie bando sulaikyti žmones nuo pagarbos mūsų 
Viešpačiui, versdami juos priimti šv. Komuniją stovint arba (visose šalyse, išskyrus 
Lietuvą ir kai kurias kitas Rytų Europos šalis) net į rankas. Jie šlovina kitų religijų 
dievukus ir propaguoja žmogaus kultą. O kas tik atsisako kartu su jais dėti 
pagrindus naujos pasaulinės religijos erai, tas iš karto apkaltinamas vienybės 
griovimu, priešiškumu popiežiui ir t.t. 

Bet tai dar ne viskas: per paskutinius porą metų daugelio hierarchijos 
narių protus užvaldė tikra manija. Jie trokšta atsiriboti nuo Šventosios Bažnyčios 
praeities, nuo jos kilmės šaltinių, nuo jos dieviškos pasiuntinystės arba, kaip tai 
suformulavo Prancūzijos vyskupai atgailos deklaracijoje, parašytoje Drancy 1997 
m. rugsėjo 30d.: „(Prancūzijos) Bažnyčia kelia klausimą apie save“. 
Prancūziškame originale ši frazė skamba „se remet en guestion", - ji reiškia 
„abejoja dėl savęs". 

Tie, kurių pašaukirnas ir pareiga yra ginti Bažnyčią, dabar ją įžeidinėja ir 
smerkia. Mūsų Viešpats Jėzus Kristus, esantis Savo mistinėje Sužadėtinėje, vėl 
išduodamas, pastatomas pajuokai, suteršiamas. Matome „garbingą Bažnyčią, 
neturinčią jokios dėmės nei raukšlės, nei nieko tokio, bet šventą ir 
nesuteptą (Ef5, 27), kuri pažeminta, nuskurdinta ir apleista, tampa netikinčiųjų 
pajuoka. O priešai gali viltis, kad padarys Bažnyčią „teismo suole sėdinčia 
nusidėjėle, kurta kaltins apgauta žmonija "-+0, anot Liuterio ir Voltero, jau 

seniai reikėjo. 

Kodėl gi aukštieji Bažnyčiosvaldininkai taip kruopščiai stengiasi apkaltinti 
save pačius? Kam pasitarnauja šis nuolatinis viešas „z2ea cu/pa" - kai tuo 
tarpu tikrieji kaltininkai lyg niekuo nekalti plauna savo kruvinas rankas, - netgi 
Šventasis Tėvas Jonas Paulius II su nuostaba sako: „praeityje labai dažnai 
prašėme atleidimo, 0 taip pat ir pastaruoju metu. Bet įdomu, kad būtent 
popiežius ir Katalikų Bažnyčia visąlaik prašo atleidimo, o kiti tyli. Bet, 
matyt, taip ir turi būti.“ 

Katalikų Bažnyčia yra dieviška institucija. Ji yra tobula ir šventa. Bažnyčia 
yra Kristaus pratęsimas Žemėje, Jo mistinis Kūnas turintis tobulą ir šventą 
mokymą bei tobulas ir šventas priemones pasiekti savo amžinąjį tikslą.Visos 
Kristaus Sužadėtinės Bažnyčios institucijos yra šventos ir veda į šventumą. 
Vienintelė Bažnyčios dalis, kuri nėra šventa, yra jos gausūs nuodėmingi ir ligoti 
nariai, kurie yra tokie ne dėl to, kad priklauso Bažnyčiai, bet dėl to, kad išdavė Ją 
ir Jos šventą teisę, kad atsitolino nuo Jos dieviškos pasiuntinystės ir malonės, 
susidėdami su Jos priešais ir bedievišku pasauliu. 

Jeigu kas nors ir turi prašyti atleidimo, tai tik ne Šventoji Bažnyčia už 
savo šlovingą praeitį, kurios dėka milijardai sielų išvengė amžino pasmerkimo, 
o Tiesa buvo paskelbta visam pasauliui. Daugybė šventųjų pašventino tautas, 
savo herojišku pavyzdžiu įkvėpdami jas išsaugoti tvarką ir taiką. Būtent 
Katalikų Bažnyčios vienuolynuose buvo auklėjami vaikai, būtent religiniai 
ordinai atidarė pirmąsias ligonines ir našlaičių namus. Katalikų misionieriai 
atnešė trečiojo pasaulio šalims lotyniškąją civilizaciją. „Mea cu/pa“ 
reikalaujantys specialistai turėtų atkreipti į tai dėmesį. 

Jeigu jie nori, kad Bažnyčia prašytų atleidimo už savo kaltes, už savo 
pirmtakų klaidas, visų pirma privalo turėti omenyje griežtą mūsų Viešpaties 
įspėjimą: „Kodėl gi matai krislą savo brolio akyje, o nepastebi rąsto 
savojoje?"(Mt 7,3). Tuo norėčiau pabrėžti, kad visa kova už Tradiciją bei 
mūsų kartais griežta reakcija į modernizmą, nėra kova prieš žmones. Tai 
kova prieš klaidingus principus, antikatalikiškas institucijas ir velnio 
pastangas, pagal šv. Augustino principą: „nekęsk klaidos, bet mylėk 
klystantį". 

Dabar reikėtų ne fariziejiškai smerkti praeitį, nes tai gali pavirsti 
manipuliavimu istoriniais faktais, o paraginti hierarchiją atgailai ir atsivertimui. 
Jiturėtų pradėti nuo savęs, nuo savo pačios klaidų, nuodėmių ir aplaidumo, o ne 


IŠ 


ieškoti kur klydo pirmtakai. Tikra meilė Šventajai Motinai Bažnyčiai nėra Kristaus 
Sužadėtinės kaltinimas už nuodėmes, o ištikimybė ir pasišventimas jai. „Kristus 
mylėjo Bažnyčią ir atidavė už ją save "(E 5,25). 


Baigdamas laiminu visus Lietuvos tikinčiuosius ir pavedu juos Aušros Vartų 
Dievo Motinos globai. 
Tėvas Karl Stehlin 


VELYKINIS PAMOKSLAS LIETUVAI 
BRANGŪS TIKINTIEJI! 


Vėl artėja viena iš didžiausių ir svarbiausių krikščionybės švenčių 
-Velykos. Savo mirtimi Jėzus Kristus iškovojo galutinę pergalę prieš 
mirtį. Paaukodamas savo gyvenimą, Jis atvėrė vartus į amžinąjį 
gyvenimą. Ši Šv. Velykų paslaptis turi ypatingai gilią reikšmę Lietuvai. 
Lietuvos žmonės suprato, kad kryžius nėra visa ko pabaiga, kad po 
Didžiojo Penktadienio greitai turi ateiti šlovingas Šv. Velykų Prisikėlimo 
rytas. Kaip jūs žinote, praėjusiais tautos pažeminimo ir sunkumų laikais 
žmonės statė kryžius ant nedidelio kalnelio prie Šiaulių - ant Kryžių 
kalno. Tai buvo gilaus tikėjimo išraiška. Visos aukos ir skausmai, kurių 
pareikalavo ateistinė okupacija, turėjo virsti džiaugsmingu tautos 
dvasiniu prisikėlimu. Dabar paklauskime, ar šis triumfo rytas jau 
išaušo, ar jau galime matyti jo šviesą? Viena vertus Lietuva atgavo 
nepriklausomybę, žmonės gali gauti atlyginimą už sąžiningą darbą ir 
iš lėto, bet užtikrintai kelti gyvenimo lygį savo šalyje. Tai žemiškasis 
gerbūvis,- o ką galėtume pasakyti apie dvasinę situaciją? Paklauskime, 
ar Lietuvos žmonės per paskutiniuosius metus tapo giliau tikintys? Ar 
katalikybė triumfuoja? Daug protestantiškų sektų ir netgi 
nekrikščioniškų judėjimų šiandien sėkmingai skleidžia savo klaidas 
Lietuvoje. Tai greičiau Katalikų Bažnyčios silpnumo, o ne triumfo 
požymis. Žinoma, Lietuvoje bažnyčios vis dar pilnos, daug pilnesnės, 
nei Vakarų Europoje.Bet kažin ar ilgam? 

Daug lietuvių žiūri į Vakarus kaip kadaise išrinktoji tauta, 
klajodama dykumoje į Pažadėtąją Žemę. Ką gi siūlo Vakarai? Žemišką 
gerbūvį, prabangą ir visus įmanomus malonumus. Bet ieškodama peno 
sielai ir dvasinio gyvenimo, vis dar tikinti lietuvių tauta negali beveik 

nieko tikėtis iš Vakarų. Katalikų Bažnyčios mokymas, katalikų tikėjimas 


ir moralė ten visiškai užmiršti. Didžiulės bažnyčios ten stovi beveik tuščios, 
paverčiamas muziejais, kaip komunistinio režimo laikais ar dar blogiau - 
perleidžiamos protestantams ar musulmonams. 

Garsi rusų filosofė Tatjana Goričeva neseniai rašė, kad katalikybė 
Vakarų Europoje tapo panaši į žmogų, sergantį AIDS liga, kadangi 
Bažnyčia dabar atsivėrė įvairiausiam nekrikščioniškam mąstymui ir 
gyvenimo būdui. Ši filosofė gyvena Vakarų Europoje ir gerai pažįsta jos 
situaciją. Taigi dabartinė Vakarų katalikybė yra iš tiesų tarsi žmogus be 
imuninės sistemos, kurio kūnas nyksta. 

Lietuvai iškilo didelis pavojus - Vakarų materialinė gerovė gali taip 
apakinti žmones, kad jie nepastebės mirtino viruso - religinio liberalizmo 
ir modernizmo, plintančio Bažnyčioje ir visuomenėje. Atviras katalikybės 
persekiojimas sovietinės okupacijos metais pakeistas švelnia liberalaus 
vakarietiško mąstymo pagunda - daug subtilesniu ir todėl daug 
pavojingesniu bet kokio sielos religinio gyvenimo žlugdymu. Šėtonas 
pakeitė savo raudonus drabužius bei proletarišką kalbą ir tapo išprususiu 
turtuoliu, siūlančiu gerą uždarbį, patogų gyvenimą, „poilsį“ prie 
televizoriaus ir pan. Jis net laisvai leidžia būti kataliku, jei tik žmogus 
atkakliai netvirtina, kad Kristus turi karaliauti visose visuomenės gyvenimo 
srityse, ir kad Jis įkūrė vienintelę instituciją, vedančią į amžinąjį gyvenimą 
- savo Šventąją Katalikų Bažnyčią. 

Kaip tik todėl drąsiai ir atvirai skelbkime tai visiems! Tikras garbingų 
Lietuvos kultūros tradicijų prisikėlimas įvyks tik tada, kai tradicinis katalikų 
tikėjimas - daugelio drąsių lietuvių kartų tikėjimas - bus nugalėjęs visur 
besiveržiančią ir viską užvaldančią liberalią modernizmo ereziją. 

Būtent ši pergalė ir yra Šv. Pijaus X-ojo Kunigų Brolijos tikslas 
Lietuvoje. Mes siekiame ginti tradicinį katalikų tikėjimą Lietuvoje ir visame 
pasaulyje. Palinkėkime sėkmės dviem lietuviams klierikams, 
besimokantiems Brolijos seminarijoje Vokietijoje, kurie trokšta tapti 
Tradicijai ištikimais kunigais. Melskimės už juos! Teatsiranda Lietuvoje 
daug šventai gyvenančių ir Tradicijai atsidavusių kunigų. Tik tada Lietuvai 
išauš tikras dvasinio atsinaujinimo rytas! 


SVEIKI SULAUKĘ ŠVENTŲ VELYKŲ! 


Tėvas Werner Bosiger 


——— —————— 
Pranešimas 


Kauno arkivyskupijos spaudos tarnyba praneša, kad balandžio 18 d. „Kauno 
dienoje“, 8 p. buvo skelbiama apie šiandien įvyksiančią arkivyskupo Marcel Lefebvre 
įsteigtos Šv. Pijaus X Kunigų Brolijos organizuojamą paskaitą. 

Informuojame, kad Šv. Pijaus X Kunigų Brolija nepriima Katalikų Bažnyčią 
įpareigojančių Vatikano II Susirinkimo nutarimų ir 1988 m. yra nutraukusi vienybę su 
Apaštalų Sostu. Šios Brolijos narių pažiūros, nors skelbiamos kaip katalikiškos, 
neatitinka popiežiaus ir katalikų vyskupų perteikiamo Katalikų Bažnyčios mokymo. 

Darius Chmieliauskas 
Kauno arkivyskupijos atstovas spaudai 


(Kauno diena, Nr91 balandžio 22 d.) 


ŠV. PIJAUS X KUNIGŲ BROLIJOS ATSTOVO RYTŲ EUROPAI 
TĖVO KARL STEHLIN PROTESTO DEKLARACIJA 


1998 m. balandžio 22 dieną, pakviestas grupės Lietuvos katalikų, turėjau garbės 
skaityti paskaitą apie krizę Bažnyčioje ir būtinybę grįžti prie Katalikų Bažnyčios Tradicijos, 
siekiant išsaugoti Bažnyčią. 

Mane labai nustebino Jūsų laikraštyje tą pačią dieną išspausdintas Kauno 
arkivyskupijos spaudos tarnybos pranešimas su tikrovei akivaizdžiai prieštaraujančiais 
teiginiais, kuriuos čia noriu paneigti: 

1. Netiesa, kad "Šv. Pijaus X Kunigų Brolija nepriima Katalikų Bažnyčią 
įpareigojančių Vatikano II Susirinkimo nutarimų." Brolija visada skelbė priimanti II Vatikano 
Susirinkimą neklaidingo Bažnyčios mokymo šviesoje. Jeigu kokiuose nors nutarimuose 
yra tekstų, kurie akivaizdžiai prieštarauja amžinajam Bažnyčios mokymui (pavyzdžiui, 
apie ekumenizmą), tai kiekvienas katalikas turi teisę atsisakyti šių tekstų, nes Bažnyčios 
mokymas negali prieštarauti pats sau. 

2. Tai yra šmeižtas, kad Šv. Pijaus X Kunigų Brolija "yra nutraukusi vienybę su 
Apaštalų Sostu". Kardinolas Eduardas Cassidy, Popiežiškosios tarybos krikščionių 
vienybei skatinti pirmininkas, savo 1994 m. gegužės 3 d. laiške skelbia: "Šios Brolijos 
narių situacija yra Katalikų Bažnyčios vidinis reikalas. Brolija nėra kita bažnyčia ar 
bažnytinė bendruomenė prasme, vartojama [Ekumenizmo] Vadove". Be to, Romos 
Tikėjimo Kongregacijos Prefektas kardinolas Jozeph Ratzinger 1993 birželio 28 d. panaikino 
Havajų vyskupo Ferrario paskelbtą keleto Šv. Pijaus X Brolijos tikinčiųjų ekskomuniką, 
nes „tokiam sprendimui trūksta pagrįstumo, o tuo pačiu ir teisinės galios" 

3. Baisiausias šio pranešimo kaltinimas yra, kad „šios Brolijos narių pažiūros, 
nors skelbiamos kaip katalikiškos, neatitinka popiežiaus ir katalikų vyskupų perteikiamo 
Katalikų Bažnyčios mokymo". Tebūnie man leista paklausti, ką šio teksto autorius žino 
apie Šv. Pijaus X Kunigų Broliją? Ar teisinga iš anksto ką nors pasmerkti, net neišklausius 
jo argumentų? 

Šia deklaracija aš oficialiai ir iškilmingai, Dievo ir Šventosios Katalikų Bažnyčios 
akivaizdoje, protestuoju prieš tokius šmeižtus. Jeigu Šv. Pijaus X Kunigų Brolija nepriima 
Katalikų Bažnyčios mokymo bent vienu klausimu, tai turi būti įrodyta. Ir net jei viso 
pasaulio teismuose neatsiras gynėjo mūsų bylai, autorius turės atsakyti prieš Dievo 
teismą už kaltinimus, neva mes tik „skelbiamės" katalikais, bet iš tikrųjų jais nesame ir dėl 
to mes esame apsišaukėliai, netikri kunigai, ar dar kažkas panašaus. 

Galbūt Kauno arkivyskupijos spaudos tarnybos atstovai galėtų būti taip pasirengę 
dialogui ir jausti tiek meilės artimui, kad sutiktų surengti viešą diskusiją su manimi, idant 
visų Lietuvos katalikų akivaizdoje būtų išsiaiškinta, kur yra tiesa, o kur klaida. 

(Šio atsakymo „Kauno diena" iki šiol neišspausdino - red.) T. Karl Stehlin 
Vilnius, 1998 balandžio 24 d. 


KUNIGYSTĖ IR BAŽNYČIOS KANČIA 


Šv. Pijaus X-ojo Kunigų Brolijos Generalinio vyresniojo. J.E. Mons. 


Bernardo Fellay pamokslas per kunigų šventimus Zaitzkofene 1995 m. 


birželio 24 d. 


Šv. Pijaus X-ojo Kunigų 
Brolijos Generalinis 
vyresnysis. J. E. Mons. 
Bernard Fellay 


Vardan Tėvo, ir Sūnaus, ir Šventosios Dvasios. Amen. 

Mano mielieji broliai kunigystėje, mieli seminaristai, mano mieli tikintieji! 
Dar kartą turime čia susirinkti, kad priimtume šią didžiąją Dievo dovaną: dalyvauti 
ceremonijoje, kurioje regime, kaip meilingasis, didysis Dievas padovanoja Mūsų 
Motinai Katalikų Bažnyčiai didžiausią dovaną - kunigus ir diakonus. Dar kartą 
susirinkome šioje pievoje ir dar kartą turime paklausti: kodėl? Kodėl šios 
ceremonijos vyksta čia, o ne katedroje? Ar mums iš viso galima jas rengti? Gal 
mes esame nepaklusnūs, tai darydami? Ne, mano mieli tikintieji, būdami čia 
esame paklusnūs, nes norime likti ištikimi katalikų tikėjimui, Katalikų 


Bažnyčiai. Jūs, mielieji kandidatai į šventinimus, paskutinę dieną priešais 


az 


—————————————————————————————— 


Švenčiausiąjį atlikote Tikėjimo išpažinimą, Tridento Susirinkimo „Professio 
fidei". Jūs pasakėte: aš tikiu visa, ką tiki Bažnyčia, ir atmetu, ką Bažnyčia atmeta. 
Šiomis dienomis Jūs priėmėte prieš Visagalį priesaiką, Antimodernistinę 
priesaiką, popiežiaus Pijaus X-ojo nurodytą priimti visiems kunigams bei 
Bažnyčios atsakingiesiems asmenims. Ir Jūs, ir mes norime likti jai ištikimi, nes 
ji yra tai, ką mes mielajam Dievui ir Bažnyčiai įsipareigojome, išpažinome ir 
prisiekėme. 

Pažvelkime šiek tiek į istoriją, kad geriau suprastume Bažnyčios padėtį 
šiandien. 1950 metais popiežius Pijus XII-asis pasmerkė neomodernizmą. Dėl to 
tarp kitų buvo pasmerkti ir penki Liono jėzuitai, vienas iš kurių buvo toks tėvas de 
Lubac'as. Jo knygos buvo uždraustos. Roma net pareikalavo, kad jos visos būtų 
pašalintos iš kunigų seminarijų. Jis pats nebegalėjo dėstyti Liono teologiniame 
fakultete. Tais pačiais metais kitas kunigas, šį kartą dominikonas, paskelbė savo 
„Tikrąją ir netikrąją reformą Bažnyčioje“. Tai buvo tėvas Congaras. Jis buvo 
ištremtas į Jeruzalę. Tuo metu dominikonų generalinis vyresnysis Romoje gavo 
Šventosios Tarnybos sekretoriaus laišką. Roma dėl to galvojo net panaikinti 
dominikonų Prancūzijos provinciją, nes ji buvo klaidingo mokytojo užkrėsta. Taigi 
dominikonų generolas buvo paragintas atlikti vizitaciją Prancūzijoje ir patikrinti, 
kas ten vyksta. Generalinis vyresnysis tėvas Suarez atliko vizitaciją ir pasakė 
savo kunigams: „Padėtis rimta. Jūs turite Romoje padaryti įspūdį, kad jūsų 
paklausytų." Tik tiek. Pradžioje, taigi prieš Susirinkimą, įvyko posėdis, kuriame 
turėjo būti išrinkti Susirinkimo ekspertai, kur buvo ruošiami tų ekspertų sąrašai. 
Galiojo viena taisyklė. Ji skambėjo taip: „negalima paskirti ekspertu žmogaus, 
pasmerkto Bažnyčios". Vieno tokio posėdžio metu pakilo vienas arkivyskupas, 
arkivyskupas Marcel Lefebvre ir tarė komisijai: „Aš nesuprantu. Aš matau bei 
girdžiu šią taisyklę ir sąraše išvardintų ekspertų tarpe matau mažiausiai tris, 


kurie buvo pasmerkti." Tyla. Po posėdžio kardinolas Ottaviani paėmė arkivyskupą 

už rankos ir pasakė: „E ilpadrone chi lo vuole" - „būtent tėvelis yra tas, kuris to 
nori“. Popiežius sakė, kad negalima priimti pasmerktųjų, o kita vertus - jis pats to 
norėjo. Tokiu būdu 1963 metais tėvas de Lubacas tapo Susirinkimo ekspertu. 
Tėvas Congar gavo laišką ir Mons. Hamer buvo paskirtas ekspertu. Truputį vėliau 
buvo pakviestas ir kitas, Pauliaus VI-ojo pasmerktasis - tėvas Bugnini - tas pats, 
kuris paruošė Naujųjų Mišių projektą. Tuo metu, kai Bažnyčia, Roma smerkė 
neomodernistus, šie tėvai, taip pat ir kiti, daug kitų teologijos profesorių 
seminarijose skleidė šias klaidas. Kad išvengtų pasmerkimo, vietoj knygų 
padaugindavo lapelius ir juos platino. Taigi, šios klaidos į Susirinkimą įsiskverbė 
per milžinišką nepaklusnumą. Vėliau du iš ekspertų, kuriuos dabar paminėjome, 
buvo net pakelti į kardinolus, dėl savo pagarsėjusios teologijos. Šiedu -de Lubac 
ir Congar - daug dirbo Susirinkime. Jie laikomi vienomis iš didžiausių šio 
Susirinkimo figūrų. 

Bet: „Sniegas yra juodas". Ar tai sakytų mokslininkas, ar vaikas; ar 
sakytų vienas, ar milijonas, esmė nesikeičia: sakinys yra klaidingas. Kas buvo 
pasmerkta kaip klaida, ir lieka klaida. Kadangi mes nenorime šios klaidos, kadangi 
sakome, jog tai uždraudė Bažnyčia - esame apšaukiami nepaklusniais. Nepaisant 
šios tiesos. Bet kaip tai įmanoma? Ar neturime paties Viešpaties pranašystės, jog 
pragaro vartai nenugalės Bažnyčios? Taip, turime šią pranašystę. Ir mes tikime 
tuo ir laikomės to. Bet tuo pačiu metu stovime priešais faktą, kuris lyg leistų 
pasakyti, jog sniegas yra juodas. O paskutinysis Susirinkimas paskelbė, jog šios 
klaidos staiga tapo tiesa. Mes to negalime pasakyti. Neabejotinai teigiame, jog 
vardan šios Dievo pranašystės, vardan išpranašauto neklystamumo - ar jis būtų 
Bažnyčios, ar popiežiaus - turime paprasčiausiai būti paklusnūs. Kiti sako, kad 
neklystamumo vardan popiežius gali nebebūti popiežiumi. Arba jog yra kažkoks 
antrininkas. Mano mieli tikintieji, atsidūrėme prieš paslaptį. Prieš kažką, ko 


nesuprantame. Mes neturime sprendimo. 


Li 


Tai, kas atsitiko, yra lyg Įsikūnijimo paslapties, lyg mūsų Viešpaties Jėzaus 
Kristaus Kančios paslapties pratęsimas. Apmąstykime šią mūsų Viešpaties Jėzaus 
Kristaus Kančią. Jis yra Dievas. Jis yra tikras Dievas, Jis - Visagalis. Jis 
mėgaujasi amžina Dievo palaima. Ir Jis kenčia, Jis miršta. Ar tai įmanoma? Ar tai 
priimtina? Kiek jau pykta dėl šios paslapties ir bandyta įą įvairiausiais būdais 
išspręsti? Vieni sakė: „Jis nebuvo Dievas“. Kiti sakė: „Jo kančia buvo netikra", 
tai nebuvo kančia, tai buvo tik iliuzija. Bet mūsų tikėjimas reikalauja, kad mes 
tiesa laikytume ir jo dievystę ir jo kenčiančią žmogaus prigimtį, kuri net numiršta. 
Taip, tuo pačiu metu Jėzaus sieloje yra didžiulė laimė, Dievo Apvaizdos laimė, ir 
didžiausia kančia bei skausmas - kentėti žemėje. Tuo pačiu metu. Mūsų protas to 
negali paaiškinti. Lygiai taip mes dabar negalime paaiškinti Dievo pranašystės 
apie Bažnyčią, šventąją Bažnyčią, ir šios Bažnyčios kančios. Bet ištikimybė tiesai, 
tikėjimui įpareigoja priimti abu šiuos dalykus ir pasakyti: mes neturime 
sprendimo. Juk dabar ypatingi laikai, mano mieli tikintieji. Mes gyvename laikais, 
kai, galvodami apie Bažnyčią, terandame vieną išeitį - pulti ant kelių ir melstis, 
permaldauti dieviškąją Apvaizdą, permaldauti šiuos dieviškus sprendimus, kurių 
nesuprantame, kad išprašytume didįjį Dievą, Visagalį, kuris viską savo ranka 
tvarko, kad išlaikytų mus ištikimus Katalikų Bažnyčiai. Kad sutrumpintų mums 
šias dienas, išbandymo dienas, kančių, maldos ir aukos dienas, ypač kunigams, 
vyskupams ir Šventajam Tėvui. 

Šios krizės nugalėjimas gali įvykti tik per hierarchijos šventumo 
atnaujinimą, gali įvykti tik per Šventąją Dvasią, per kunigus, kurie išlaiko tikėjimą 
savo pašaukimu - kunigyste, gyvena tuo tikėjimu, ir net per Jus, mieli kandidatai 
įdiakonus, į diakono šventimus. Po kelių minučių vyskupas Jums tars Bažnyčios 
vardu: kaip levitai nešė Sandoros skrynią, taip Jūs neškite Bažnyčią. Apie kunigus 
vyskupas sako, jog jie yra Dievo išrinkti ne dėl savo nuopelnų, o dėl jo gailestingumo 


-išrinkti iš žmonių tarpo ir pastatyti virš žmonių, ir kaip tarpininkai suvienyti su 

Tarpininku, vieninteliu Naujojo testamento kunigu, Aukščiausiuoju Kunigu 
Jėzumi Kristumi. Šis suvienijimas yra nenusakomas. Per kelias minutes vyskupo 
rankų uždėjimu, sakramentiniu pavidalu Jūs gausite neištrinamą ženklą, 
kunigišką charakterį, kuris paženklins Jūsų sielas amžiams ir suteiks jums 
dalį hipostatinėje unijoje. Jūs tapsite tikrais kunigais, įrankiais aukščiausiojo 
Kunigo, kuris šv. Mišiose perims visą Jūsų esybę - ne tik Jūsų žodžius, bet ir valią, 
protą, kūną ir sielą. Jūs kalbėsite Kristaus vardu: „Tai yra mano Kūnas“. Tai 
sakysite Jūs, gerai žinodami, jog nesate Jis, bet sakysite: „mano Kūnas“. Ir tai 
bus Jėzaus Kristaus Kūnas. Kokią galią aukščiausiasis Kunigas Jums patiki! 
„Tik ištark žodį, ir mano siela pasveiks" - turime pasakyti kunigui. Kai siela 
prisiartina prie kunigo, nesvarbu, ar ji teturi lengvą nuodėmę, ar tūkstantį mirtinų 
nuodėmių - užtenka vieno žodžio, mažo žodžio, ir siela taps sveika. Dar viena siela 
taps gyva. Veiksmas, daug didesnis nei prikėlimas, nei pavyzdžiui Lozoriaus 
prikėlimas: „Ego te absolvo" - aš išrišu tave vardan Tėvo, ir Sūnaus, ir Šventosios 
Dvasios. 

Jūs esate kunigai Dievo garbei, kad pašlovintumėte Dievą Bažnyčios vardu. 
Ne tik per Bažnyčios maldą, bet ir per Auką, per šv. Mišias. Vienu vieninteliu 
žodžiu Išganytojas įkūrė šventąsias Mišias, Eucharistijos sakramentą ir Kunigystę. 
Vienintelis visa tai nulemiantis žodis mums parodo, jog kunigas neįsivaizduojamas 
be šios Aukos, be šv. Eucharistijos. Už tai, kad dabar yra šv. Eucharistija, turime 
padėkoti Kunigystei. Jūs esate kunigai - kunigai skirti Aukai. Jūs esate išrinkti 
kunigais - taigi esate išrinkti kaip Auka. Šventimai, padarantys Jus dalininkais 
kunigystėje, daro Jus dalininkais ir Aukoje. Tai pašaukimas, pašaukimas taip 
pat ir kryžiui. Iš Dievo paslapties žmonėms malonės dovanojamos per Jėzaus 
Kristaus kentėjimus, per Jo Kančią. Jūs turite dalį šiame Dievo malonės dalinime. 
Bet taip pat turėsite dalį Jo kančiose, Jėzaus kančiose. Kaskart eidami prie 


altoriaus, Jūs einate pas kryžių su Jėzumi, per Jėzų, Jėzuje. Kokios paslaptys! 

Išganymas ateina per kryžių, mano mieli tikintieji. Taip buvo Bažnyčios pradžioje, 
tai tiesa ir šiandien, kai laukiame Bažnyčios pašventimo, o jis įvyks per šv. Mišias. 
Bet pirmiausia per kunigą, kuris gyvena savo šv. Mišiomis, kuris jomis tiki ir tuo 
gyvena. Yra tik vienas Tarpininkas, tik vienas Kelias į dangų - Jėzus Kristus. Tai 
yra mistinis Jėzaus Kristaus Kūnas, Šventoji Romos Katalikų Bažnyčia - kito 
kelio nėra. 

Taip, mano brangūs tikintieji, eikime prie Dievo Motinos, prie kunigų 
Motinos. Tesuteikia ji dabar šventinamiesiems ir visiems kunigams tą ištikimybės 
savo kunigystei malonę, tesuteikia tikintiesiems kunigų pašventimo malonę. Mes 
visi primygtinai Jūsų prašome sukelti dangun nukreiptą maldos ir aukos audrą 
šiomis intencijomis: Viešpatie, dovanok mums kunigų, šventų kunigų, daug šventų 
kunigų didesnei Dievo garbei, kad jo Vardas būtų pašlovintas ne tik mažose 
koplyčiose, bet visur, visame pasaulyje, visose draugijose ir bendruomenėse, kad 
tikėjimas, be kurio negalima Dievui patikti ir būti išgelbėtam, visur spinduliuotų 
ir vestų sielas pas mieląjį Dievą, pas jų Išganytoją. Kad ta ugnis, apaštalų ugnis, 
kuri yra ant visų nusileidusi sieloms atversti, vesti jas pas Dievą, visur liepsnotų, 
ir visa Bažnyčia suklestėtų sielų išganymui, ateinančiam tik iš Dievo per Jo 


kunigus. Amen. 

TRIDENTO MIŠIŲ GROŽIS IR NAUJŲJŲ MIŠIŲ 


NEKOREKTIŠKUMAS 


KARDINOLO ALFONS STICKLER 
PASKAITA 


Šią paskaitą kardinolas 
Alfons Stickler perskaitė 1995 
metų gegužės mėnesį netoli 
Niujorko. Nors dabar šis 64- 
tuosius metus einantis salezietis 
nepritaria Šv.Pijaus X Kunigų 
Brolijos pažiūroms, pvz. 
paklusnumo Romai klausimu, 
tačiau jo samprotavimai yra tikrai 
verti dėmesio teologiniu požiūriu 
ir siejasi su jo pasisakymu 
viename interviu, kuriame jis 
konstatuoja, jog tradicinės 
Šv.Mišios niekada nebuvo 
uždraustos ir iki šios dienos nėra 
„panaikintos“. (Ištrauką 
interviu rasite po paskaitos). 


iš 


„TRIDENTO Mišių TEOLOGINIS 

GROŽIS LYGINANT SU ANTROJO 

VATIKANO SUSIRINKIMO Mišių 
NEKOREKTIŠKUMU.?? 


Pavadinimas  ,,Tridento 
Mišios" nurodo apeigas, kurios buvo 
popiežiaus Pijaus V-ojo, pageidaujant 
Tridento Susirinkimui, kanonizuotos 
ir 1570 gruodžio 5 d. viešai 
paskelbtos. Šiame mišiole yra tas 


Ct 


pats senasis Romos ritualas, 
apvalytas nuo keleto papildymų ir 
pakeitimų. Paskelbus šį ritualą, turėjo 
būti išlaikytos ir kitos apeigos, tuo 
metu buvusios virš 200 metų 
senumo. Todėl šį mišiolą teisingiau 
būtų vadinti popiežiaus Pijaus V-ojo 
liturgija. 

Nuo pat Bažnyčios pradžios 
buvo palaikomas tamprus ryšys tarp 
tikėjimo ir liturgijos. Pats Tridento 
Susirinkimas tai aiškiai įrodė: jis 
iškilmingai išaiškino, jog Mišių Auka 
yra katalikų liturgijos centras, 
priešingai Martyno Liuterio erezijai, 
teigusiai, jog Mišios nėra jokia auka. 

Iš tikėjimo istorijos žinome, jog, 


ši doktrina buvo popiežių ir 
susirinkimų mokymu autoritetingai 
nustatyta. Tai pat žinome, jog visoje 
Bažnyčioje, ypač bizantiškose 
apeigose, tikėjimas buvo svarbiausias 
faktorius liturgijos ir ypač Mišių 
vystyme ir formavime. 

Tai patvirtina yra įtikinantys 
argumentai iš ankstyvųjų Bažnyčios 
istorijos šimtmečių. 422 metais 
popiežius Celestinas I rašė Galijos 
vyskupams: „„Legem credendi, lex 
statuit supplicandi", t.y. maldos 
tvarka nusako tikėjimo tvarką. Nuo 
tada šis posakis visuotinai 
naudojamas kaip sentencija: „Lex 
orandi, lex credendi" - maldos 
tvarka yra tikėjimo tvarka, kaip 
meldiesi, taip tiki. 

Stačiatikiai savo tikėjimą 
išsaugojo tik per liturgiją. Tai labai 
svarbu, nes naujuose aplinkraščiuose 
popiežius sako, jog lotynų Bažnyčia 
turėtų mokytis iš Rytų Bažnyčios, 
ypač išjos liturgijos... 

Dažnai užmirštame skirti dvi 
Susirinkimų pasisakymų bei 


nutarimų rūšis: doktrininius 
(teologinius) ir disciplininius 
pasisakymus. 

Daugumoje Bažnyčios 


susirinkimų sutinkame abi rūšis - 
taigi esama ir doktrininių, ir 
disciplininių nutarimų. Kai kuriuose 
Susirinkimuose nebuvo jokių nutarimų 
disciplinos srityje, kituose - jokių 

sprendimų dėl doktrinos. Daug 
susirinkimų Rytuose po Nikėjos 
nagrinėjo vien tikėjimo klausimus. 
Antrasis Tulono Susirinkimas 69 1m. 
buvo skirtas vien Rytų bažnyčioms, 
tiktai disciplinos klausimams bei 
sprendimams, nors prieš tai 
vykusiuose susirinkimuose Rytų 
bažnyčios visai nebūdavo 
prisimenamos. Šis Susirinkimas 
atnaujino discipliną Rytų bažnyčiose, 
ypač Konstantinopolyje. 

Tai svarbus klausimas, nes 
Tridento Susirinkime aiškiai 
pastebime abi nutarimų rūšis. 
Matome straipsnius ir kanonus, 
skirtus vien tikėjimo dalykams, bet 
kartu visuose Susirinkimo 
posėdžiuose po teologinių straipsnių 
ir kanonų svarstomi disciplinos 
klausimai. Skirtumas yra svarbus. 
Visuose teologiniuose kanonuose 
paaiškinama, jog kiekvienas, 
paneigęs Susirinkimo nutarimus, yra 
pašalinamas iš bendruomenės: 
„anathema sit" - tebūnie atskirtas. 
Bet Susirinkimas niekada neskelbia 
anatemos disciplinos klausimais . 
Susirinkimo sankcijos taikomos tik dėl 
dogmatinių išaiškinimų. 

Visa tai reikšminga mūsų 
svarstymams. Aš jau atkreipiau 
dėmesį į ryšį tarp tikėjimo ir maldos 
(liturgijos), ypač tarp tikėjimo ir 
aukščiausios liturgijos formos - 
viešųjų pamaldų. 


TRIDENTO MIšIŲ GROŽIS IR NAUJŲJŲ MIŠIŲ NEKOREKTIŠKUMAS 


Šis ryšys pasiekia savo 
klasikinę išraišką Tridento 
Susirinkime, kuris šią temą nagrinėjo 
trijuose posėdžiuose: 1551 spalio 13 
d., 1562 liepos 20 d. (skirtas vien 
Eucharistijos temai) ir ypač 22-asis 
posėdis 1562 rugsėjį, kuriame 
nustatyti dogmatiniai straipsniai ir 
kanonai dėl šventosios Mišių Aukos. 
Yra taip pat ir ypatingas dekretas dėl 
dalykų, į kuriuos laikant Mišias 
reikėtų atkreipti dėmesį ar kurių 
vengti. Tai yra klasikinis, centrinis, 
autoritetingas oficialus 
pasisakymas apie Bažnyčios 
nuomonę šia tema. 

Šis dekretas pirmiausia 
svarsto Mišių prigimtį. Martynas 
Liuteris aiškiai ir atvirai paneigė šią 
prigimtį, teigdamas, jog Mišios nėra 
Auka. Tiesa, reformatoriai ne iškart 
panaikino visas Mišių dalis, kurios 
atspindėjo tikrąjį tikėjimą ir 
prieštaravo jų naujoms doktrinoms, 
kad nesukeltų paprastų tikinčiųjų 
nerimo. Pavyzdžiui, jie išlaikė Ostijos 
pakylėjimą, kurį įterpė tarp Sanctus 
ir Benedictus. 

Liuteriui ir jo pasekėjams 
pamaldos susidėjo pirmiausia iš 
pamokslo kaip švietimo priemonės ir 
pamokymų. Tarpuose būdavo maldos 
ir himnai. Šv. Komunijos priėmimas 
tebuvo antraeilės reikšmės. Liuteris 
dar tikėjo į Kristaus buvimą duonoje 
priėmimo akimirką, bet griežtai 


ir 

atmetė Mišių kaip Aukos pobūdį. 
Altorius jam neturėjo būti Aukos 
vieta. 

Nesunku suprasti iš šio 
atmetimo kylančius trūkumus 
protestantų liturgijoje. Ši liturgija yra 
visai kita nei Katalikų Bažnyčioje. 
Taip pat suprantama, kodėl Tridento 
Susirinkimas katalikų tikėjimą apie 
eucharistinės Aukos prigimtį apibrėžė 
kaip „tikrą Auką už nuodėmes". 
Jėzaus Kristaus Aukoje kunigas yra 
paties Kristaus pavaduotojas. Dėl 
savo šventimų jis yra tikras „alter 
Christus" - kitas Kristus. Tariant 
perkeitimo žodžius, duona virsta 
Kristaus Kūnu ir vynas - Jo Krauju. 
Šis Jo Aukos įvykdymas yra Dievo 
pagarbinimas. 

Susirinkimas konstatavo, kad 
ši Auka nėra nauja, nepriklausoma 
nuo Kryžiaus Aukos, kad ji 
neatskiriama nuo vienkartinės 
Kristaus Aukos. Ji sudabartinama 
nekruvinu būdu taip, kad Kristaus 
Kūnas ir Kraujas substanciškai 
atsiranda dabartyje, nors regimi 
duonos ir vyno pavidalais. Todėl nėra 
naujų Aukos nuopelnų, nes Jėzus 
Kristus Mišiose nuolat pratęsia ir 
atnaujina begalinius kruvinos kryžiaus 
Aukos vaisius. 

Todėl aišku, jog Aukos 
veiksmas įvyksta perkeitimo metu. 
Atnašavimas, kai duona ir vynas 
paruošiami perkeitimui, bei Komunija 


yra nors neatskiriamos, bet 
neesminės Mišių dalys. Svarbiausias 
yra perkeitimas, kurio metu kunigas, 
pavaduodamas Kristų, ir tuo pat būdu 
kaip Kristus ištaria perkeičiančius 
žodžius. 

Tai ir yra Mišios, todėl jos 
negali būti paprasta Komunijos puota, 


paprastas kryžiaus Aukos 
prisiminimas. Jos yra tikras 
nekruvinas kryžiaus Aukos 
sudabartinimas. 


Dėl to suprantama, jog Mišios 
yra veiksmingas kryžiaus Aukos 
atnaujinimas. Iš esmės jos yra Dievo 
pagarbinimas, tik jam vienam 
priklausantis. Šis pagarbinimas apima 
ir kitus elementus: šlovinimą, 
dėkojimą už visas malones, kurias 
gavome, gailestį už padarytas 
nuodėmes bei reikalingų malonių 
prašymą. Savaime aišku, Mišios gali 
būti aukojamos viena ar visomis 
šiomis intencijomis. 

Šios doktrinos buvo 
suformuluotos ir paskelbtos Tridento 
Susirinkimo 22-ojo posėdžio 
straipsniuose ir kanonuose. 

Iš šios esminės teologinės 
Mišių prigimties galima padaryti 
įvairių išvadų. Pirmoji yra dėl 
„Canon Missae“ - Mišių Kanono. 

Romos liturgija visada turėjo 
tik vieną Kanoną, kuris buvo įvestas 
Bažnyčios prieš daug šimtmečių. 
Tridento Susirinkimas 4-ame 

straipsnyje ypač tvirtai nustato, jog 
šiame Kanone „nėra jokios klaidos" 
ir „jame nėra nieko, kas nedvelktų 
vien šventumu ir pamaldumu bei 
nekeltų aukos Dievui suvokimo". Jo 
sudėtis pagrįsta mūsų Viešpaties 
žodžiais, apaštalų tradicija ir šventųjų 
popiežių mokymu. 6-asis Kanonas 
prie šio dekreto grasina ekskomunika 
kiekvienam, kas „sakys, jog Šventųjų 
Mišių Kanone yra klaidų ir todėl jis 
yra panaikintinas". 

Susirinkimas 5-ame 
straipsnyje išaiškino: „Žmogiškoji 
prigimtis yra tokia, jog be pagalbos 
iš išorės ji negali lengvai prie dieviškų 
dalykų apmąstymo pakilti. Todėl 
Šventoji Motina Bažnyčia įsakė tam 
tikras apeigas"- tylią arba balsią 
maldą, palaiminimus, žvakes, 
smilkymą, rūbus ir t.t. Daugelis šių 
ženklų savo kilme siekia „apaštalų 
mokymą ir paveldą". 

Šiais regimais tikėjimo ir 
pamaldumo ženklais pabrėžiamas 
Aukos pobūdis. Ženklai sustiprina ir 
paskatina tikinčiuosius apmąstyti 
dieviškus Mišių Aukos elementus. 
Tam, kad apsaugotų šią doktriną,  7- 
asis Kanonas grasina ekskomunika 
visiems, kurie apibūdina šiuos 
išorinius ženklus kaip neteisėtą kelią 
įbedievystę, priešingą pamaldumui. 
Tai yra pavyzdys to, ką aš jau 
anksčiau esu apsvarstęs: tokio 
pobūdžio pasisakymai kartu su 

Kanonų sankcijomis turi ne tik 
disciplinarinę, bet ir teologinę 
reikšmę. 

Susirinkimas 6-ajame 
straipsnyje pabrėžia Bažnyčios norą, 
kad visi tikintieji, kurie dalyvauja 
Mišiose, priimtų šventąją Komuniją, 
tačiau išaiškina, kad jei kunigas 
priima Šventąją Komuniją vienas, 
Mišios dėl to nevadinamos 
privačiomis ir negali būti dėl to 
kritikuojamos ar uždraustos. Tokiu 
atveju tikintieji priima Šventąją 
Komuniją dvasiniu būdu. Kita 
priežastis yra ta, kad visos Mišios yra 
aukojamos kunigo kaip viešo 
Bažnyčios tarno už visus mistinio 
Kristaus Kūno narius. Todėl 8-asis 
kanonas grasina ekskomunika 
visiems, kurie sako, kad tokios Mišios 
yra neleistinos ir dėl to turėtų būti 
uždraustos. Tai vėlgi yra teologinis 
pasisakymas. 

8-asis straipsnis ypatingai 
skiriamas Dievo garbinimo kalbai 
Šventosiose Mišiose. Yra žinoma, 
kad visų religijų apeigose yra 
vartojama kokia nors sakrali kalba. 
Pirmuosius tris Romos Katalikų 
Bažnyčios šimtmečius tokia buvo 
graikų kalba - tarptautinė lotynų 
pasaulio šnekamoji kalba. Nuo 
ketvirtojo amžiaus Romos imperijoje 
bendrąja tapo lotynų kalba. 
Šimtmečius lotynų kalba buvo 
vienintelė kulto kalba Romos 


Katalikų Bažnyčioje. Aišku, lotynų 
kalba buvo ir Romos ritualo centrinių 
pamaldų - šv. Mišių kalba. Taip išliko 
ir po to, kai lotynų kalbą kaip gyvąją 
liaudies kalbą pakeitė įvairios 
romaninės kalbos. 

Dabar priartėjome prie 
klausimo: kodėl gi dar kartą 
nepakeitus kulto kalbos? Mes 
atsakome: dieviškoji Apvaizda 
nustato taip pat ir antraeilius dalykus. 
Štai pavyzdys: Palestina, tai yra 
Jeruzalė, yra išganymo per Jėzų 
Kristų vieta. Roma yra Bažnyčios 
centras. Petras nebuvo gimęs 
Romoje, jis atvyko į Romą. Kodėl? 
Nes ji tuo metu buvo Romos impe- 
rijos arba tiesiog, pasaulio centras. Tai 
buvo praktinis pagrindas tikėjimo 
plėtimui Romos imperijos pagalba - 
nors tai tėra žmogiškas dalykas, 
istorinis klausimas. Bet tokiu būdu ir 
veikia dieviškoji Apvaizda. 

Kitose religijose galima 
pastebėti panašų procesą. 
Musulmonams senoji arabų kalba yra 
mirusi, bet ji lieka jų liturgijos, kulto 
kalba. Induistams tokia kalba yra 
sanskritas. Liturgija neišvengiamai 
susijusi su antgamtine sritimi. Dėl to 
jai reikia savos, religinės, kalbos, kuri 
negali būti „vulgarioji". 

Susirinkimo tėvai labai gerai 
žinojo, kad dauguma tikinčiųjų, kurie 
tada dalyvaudavo Mišiose, nesuprato 
lotynų kalbos, ir net negalėjo skaityti 

vertimų, nes buvo daugiausia 
neraštingi. Tėvai taip pat žinojo, kad 
Mišiose „yra daug pamokomo 
tikinčiai liaudžiai". 

Bet nepaisant to, jie nesutiko 
su protestantų požiūriu, kad Mišias 
reikia celebruoti tik liaudies kalba. 
Kad pamokytų tikinčiuosius, Susi- 
rinkimas įsakė visuotinį laikymąsi 
šventosios Romos Bažnyčios - „visų 
bažnyčių motinos ir mokytojos", 
nurodymų ir įpareigojo kunigus 
paaiškinti tikintiesiems centrinę 
šventųjų Mišių paslaptį. 

Devintasis kanonas grasina 
ekskomunika visiems, kurie teigia, jog 
Mišios turi būti celebruojamos tik 
liaudies kalba. Pritraukia dėmesį tai, 
kad tiek straipsnyje, tiek kanone 
Tridento Susirinkimas atmeta vien tik 
liaudies kalbos išskirtinumą 
šventosiose apeigose. Kita vertus, 
turime atsižvelgti į tai, kad visi šie 
Susirinkimo nutarimai nėra vien 
disciplinarinės priemonės. Jie turi 
dogmatinį, teologinį pagrindą, kuris 
siejasi su pačiu tikėjimu. 

Pagrindą šiam rūpesčiui 
pirmiausia atrandame toje pagarbioje 
baimėje, kurią dera reikšti Mišių 
paslapčiai. Betarpiškai po to einantis 
dekretas apie tai, į ką Mišių laikyme 
reikia atkreipti dėmesį ar ko vengti, 
išaiškina, jog šios pagarbios baimės 
trūkumas neatskiriamas nuo tikėjimo 
trūkumo. Pagarbos praradimas 

visada siejasi su tikėjimo nusilpimu. 
Susirinkimas taipogi norėjo dar labiau 
sustiprinti tą mokymą, kuris išreikštas 
Mišiose. Lotynų kalbos 
preciziškumas saugo jų turinį nuo 
nesupratimo ar galimų klaidų, kurios 
gali kilti iš netikslios kalbos. 

Remdamasi šiais dalykais, 
Bažnyčia nuolat gynė šventąsias 
kalbas. Mūsų laikais Pijus XI-asis 
yra įsakmiai pasakęs, jog šios kalbos 
turi būti „non vulgaris", t.y. ne 
liaudies kalbos. Dėl to 9-asis kanonas 
paskelbė ekskomuniką visiems, kurie 
teigia, jog Romos Bažnyčios ritualas, 
kuriame dalis Kanono ir perkeitimo 
žodžiai kalbami tyliai, turi dėl to būti 
uždraustas. Ta tyla turi teologinį 
pagrindą. 

Galų gale reformų dekreto iš 
22-ojo Tridento Susirinkimo posėdžio 
pirmajame kanone randame tikrus 
nurodymus, kurie turi tam tikra 
prasme disciplinarinį pobūdį, tačiau 
papildo dogmatinę dalį. Kadangi nėra 
nieko, kas labiau tiktų tikintiesiems 
prie gilesnio paslapčių supratimo 
atvesti, kaip kulto tarnų gyvenimas 
ir pavyzdys. Šie tarnai (t.y. kunigai) 
turėtų savo gyvenimą bei elgesį į šį 
tikslą orientuoti. Tai turi atsispindėti 
jų aprangoje, jų elgesyje ir kalboje. 
Jie turi net mažų nusikaltimų vengti, 
nes šie jų padėtyje bus įvertinti kaip 
sunkūs. Jų viršininkai turi kunigus 
skatinti gyventi pagal visą teisingo 

klerikalinio elgesio tradiciją. 

Dabar galime geriau įvertinti 
ir suprasti ginčų dėl Tridento 
Susirinkimo mokymo apie Mišias kaip 
Šventosios Liturgijos viršūnę, 
teologinį pagrindą ir pamatus. Mes 
galime Tridento Mišių grožį pateikti 
ne tik, kaip atsakymą į rimtą 
protestantizmo iššūkį vienoje kurioje 
istorijos epochoje, bet ir kaip pavyzdį 
Bažnyčiai ir II Vatikano Susirinkimo 
liturginei reformai. 

Pirmiausia turime nustatyti 
teisingą šios reformos reikšmę. Mes 
pabrėžiame, kaip svarbu teisingai 
suprasti tai, kas vadinama popiežiaus 
Pijaus V-ojo Mišiomis, nes jos atitiko 
Tridento Susirinkimo tėvų norus. 

Dabar turime akcentuoti 


tikrąjį Antrojo Vatikano 
Susirinkimo Mišių vardą - 
posusirinkiminės liturginės 


komisijos Mišios. Paprasčiausiai 
peržvelgę Antrojo Vatikano 
Susirinkimo konstituciją apie liturgiją 
galime pamatyti, jog Susirinkimo 
valia ir liturginės komisijos valia 
dažnai viena su kita nesutinka - 
jos net atvirai konfliktuoja 
tarpusavyje. 

Trumpai  pasvarstykime 
svarbiausius skirtumus tarp dviejų 
liturginių reformų ir tai, ką galima 
pavadinti jų teologiniu patrauklumu. 

PIRMA: protestantiškos 
erezijos akivaizdoje Pijaus V-ojo 

Mišios kaip teologinių diskusijų ir 
specialių Susirinkimo nutarimų 
rezultatas, iškėlė centrinę Mišių kaip 
Aukos tiesą. Pauliaus VI-ojo Mišios 
(taip vadinamos, nes už liturginės 
komisijos darbą po II Vatikano 
Susirinkimo galiausiai buvo 
atsakingas popiežius) savo ruožtu 
pabrėžia vieną integralią Mišių dalį, 
būtent Komuniją, o to rezultatas yra 
Aukos pertvarkymas į paprastą valgį. 
Didelė reikšmė Naujosiose Mišiose 
teikiama skaitiniams ir pamokslui, taip 
pat kunigui yra leista įterpti 
asmeninius žodžius ir paaiškinimus. 
Tai parodo tendenciją, kurią galime 
pavadinti prisitaikymu prie 
protestantiškos pamaldų idėjos... 

Prancūzų filosofas Jean 
Guitton pasakė, jog pats Paulius VI- 
asis jam atskleidė norėjęs naująją 
katalikų liturgiją padaryti kuo 
panašesnę į protestantų 
pamaldas.Yra aiškiai būtina 
patvirtinti tikrąją šio pasakymo 
reikšmę, nes visi vieši Pauliaus VI- 
ojo išaiškinimai - pirmiausia jo puiki 
enciklika „„Mysterium Fidei“, 
paskelbta 1965 metais, greit po 
Susirinkimo pabaigos, ir jo „Dievo 
Tautos Credo" parodo jo visišką 
ortodoksiją. Taigi, kaip galėtume 
paaiškinti šiuos prieštaringus pasisa- 
kymus? 

Tuo pačiu turime pabandyti 
suprasti ir naująją altoriaus ir kunigo 


padėtį. Pagal gerai pagrįstą Mons. 
Klauso Gamberio studiją apie 
altoriaus padėtį senose Romos 
bazilikose ir kitur, senosios statybos 
kriterijus buvo atsigręžimas ne į 
besimeldžiančią bendruomenę, o į 
rytų kryptį, nes rytai simbolizavo 
tekančią saulę - Kristų, kuris ir buvo 
garbinamas. Visiškai nauja 
altoriaus ir kunigo, atsigręžusių 
į bendruomenę, padėtis buvo 
anksčiau uždrausta, o dabar gi 
tapo Mišių, kaip bendruomenės 
susirinkimo, išraiška. 

ANTRA: senovės liturgijoje 
Kanonas buvo Mišių Aukos centras. 
Kaip teigia Tridento Susirinkimas, 
Kanonas kyla iš apaštalų tradicijos 
ir Grigaliaus Didžiojo laikais, t.y. 600 
metais buvo iš esmės pilnas. Romos 
Bažnyčia niekada neturėjo kitų 
Kanonų. Patys žodžiai „mysterium 
fidei" „tikėjimo paslaptis, perkeitimo 
formulėje buvo patvirtinti Inocento 
III-iojo, visų pirma per Liono vyskupo 
intronizaciją. Aš nežinau, ar 
dauguma liturgijos reformuotojų žino 
šį faktą. Šv. Tomas Akvinietis net 
atskiru straipsniu pateisino šį 
„mysterium fidei“, o Florencijos 
Susirinkimas šiuos žodžius 
pabrėžtinai patvirtino kaip perkeitimo 
žodžių sudėtinę dalį. 

Iš naujosios liturgijos 
perkeitimo formulės žodžiai 
„mysterium fidei“ buvo pašalinti. 

Kodėl? Taipogi buvo duotas ir 
leidimas naujiems Kanonams. 
Antrasis Mišių Kanonas, kuriame net 
nepaminėtas Mišių kaip Aukos 
pobūdis, yra trumpiausias ir praktiškai 
beveik visai pakeitė senąjį Romos 
Kanoną. Tuo prarastas Tridento 
Susirinkimo teologinis supratimas. 

Dieviškosios Aukos paslaptis 
turi būti kiekviename (tradiciniame) 
rituale įvairiais būdais aktualizuota. 
Lotyniškose Mišiose pagal Tridento 
Susirinkimo nurodymus ji pabrėžiama 
tylia lotyniška Kanono malda. 
Naujose Mišiose garsiu Kanono 
skaitymu ji buvo panaikinta. 

TREČIA: Antrojo Vatikano 
Susirinkimo reforma sugriovė arba 
pakeitė didžiosios dalies turtingo 
liturgijos simbolizmo reikšmę, nors 
Rytų apeigose jis išlaikytas. Tridento 
Susirinkimas pabrėžė šio simbolizmo 
svarbą... 

Dėl šio fakto apgailestavo net 
vienas ateistas psichoanalitikas, 


pavadinęs Antrąjį Vatikano 
Susirinkimą „buhalterių Susirinkimu". 
Yra vienas teologinis 


principas, kurio visai nepaisė liturginė 
reforma, nors jis buvo patvirtintas 
Tridento ir net Antrojo Vatikano 
Susirinkimo po ilgos ir nuobodžios 
diskusijos. (Aš ten buvau ir galiu 
paliudyti, kad aiškios galutinio 
konstitucijos teksto nuostatos yra dar 
kartą iš esmės patvirtintos). Šis 

principas yra toks: lotynų kalba 
lotyniškose apeigose turi būti 
išlaikyta. Tiek Tridento 
susirinkime, tiek Antrajame 
Vatikano Susirinkime tėvai leido 
vartoti liaudies kalbą tik 
išimtiniais atvejais 

Popiežiaus Pauliaus VI-ojo 
reforma šią išimtį pavertė išimtinė 
norma. Šiandien, matydami 
liturginės reformos įvesto visuotinio 
liaudies kalbos vartojimo 
pasekmes, galime suprasti, koks 
teologiškai pagrįstas yra lotynų 
kalbos išlaikymas šv. Mišiose. Tai 
suvokė abu Susirinkimai. Liaudies 
kalba dažnai vulgarizuoja pačias 
Mišias, o pirminės lotynų kalbos 
vertimas sukelia labai rimtus 
dogmatinius nesusipratimus ir 
klaidas. 

Ankstesniais laikais liaudies 
kalba buvo uždrausta, nors žmonės 
nemokėjo skaityti ir buvo iš 
skirtingų tautų. O šiandien įvairios 
kilmės ir tautybės katalikai gali 
naudoti apeigose skirtingas kalbas 
ir dialektus pasaulyje, kuriame jie 
vis glaudžiau susiejami ir kuris 
kasdien tampa vis mažesnis. Šis 
viešųjų pamaldų Babelio bokštas 
atneša išorinės vienybės praradimą 
pasaulinėje Katalikų Bažnyčioje, 
kurią kažkada vienijo viena bendra 
kalba. Tai taip pat tampa proga kilti 
tarpusavio ginčams net pačiose 

Mišiose, kurios turėtų būti išorinės 
bei vidinės harmonijos tarp katalikų 
dvasia ir centru. Visame pasaulyje 
matome daugybę šio nesutarimo, 
sukelto liaudies kalbų įvedimu, 
pavyzdžių. 

Ir dar vienas sampro- 
tavimas. Anksčiau kiekvienas 
kunigas visame pasaulyje 
galėjo laikyti Mišias lotyniškai 
visoms bendruomenėms, ir visi 
kunigai galėjo lotyniškai 
suprasti. Deja, šiandien joks 
kunigas negali celebruoti Mišių 
visiems pasaulio žmonėms. Turime 
pripažinti, kad tik keletą 
dešimtmečių po liturginės kalbos 
reformos praradome sugebėjimą 
net dideliuose tarptautiniuose 
susitikimuose, tokiuose kaip 
eucharistiniai kongresai, kartu 
melstis ir giedoti. Taip pat yra ir 
susirinkimuose su popiežiumi! Mes 
nebegalime kartu giedoti ir melstis! 

Galiausiai mes turime 
Tridento Susirinkimo šviesoje 
apmąstyti kunigo, šventųjų 
paslapčių tarno elgesį, kurio gilų 
ryšį su pačia kunigyste pabrėžė 
Tridento Susirinkimas. Teisingas 
kunigo elgesys, kunigo rūbas, ori 
laikysena - visa tai skatina žmones 
sekti tuo, ką sako ir ko moko 
kunigas. Deja, dažnai bjaurus 
daugelio kunigų elgesys nutrina 
skirtumą tarp įšventinto kunigo ir 


pasauliečio, ir vietoje to sukuria 
skirtumą tarp kunigo ir „alter 
Christus“, kito Kristaus. 

Mūsų samprotavimų 
apibendrinimui galėtume pasakyti, 
kad Tridento Mišių teologinis grožis 
gretintinas su Antrojo Vatikano 
Susirinkimo Mišių nekorektiškumu. 
Dėl to „Christifideles“ - tikintieji 
Kristumi, paklusnumo teisėtiems 
vadovams dvasioje, tęsdami 
teologinę tradiciją, turėtų rodyti 
savo meilę Tridento Mišioms ir 
teisėtą norą, kad jos būtų grąžintos. 


(iš ,, The Latin Mass") 


IšTRAUKA IŠ INTEVIU SU KARDINOLU 
ALFONSU STIKLERIU 


KLAUSIMAS KARDINOLUI: Ar yra 
popiežius Paulius VI-asis faktiškai 
uždraudęs senąsias Mišias? 

ATSAKYMAS: 1986 metais 
popiežius Jonas Paulius II-asis 
komisijai iš naujų kardinolų yra 
iškėlęs du klausimus. Pirma: ar 
popiežius Paulius VI-asis arba kitas 
kompetentingas autoritetas uždraudė 
mūsų laikais paplitusį Tridento Mišių 
šventimą? Ne. Jis tiesiai paklausė 
(kardinolą) Beneli:,, Ar Paulius VI- 
asis uždraudė senąsias Mišias?" 
Beneli neatsakė nei taip nei ne. 

Kodėl? Nes jis negalėjo 
pasakyti: „Taip, jis jas uždraudė". 

(Paulius VI-asis) negalėjo uždrausti 
Mišių, kurios buvo galiojančios nuo 
pat pradžių ir buvo tūkstančių 
šventųjų bei tikinčiųjų Mišiomis. Jam 
kaip tik kėlė sunkumų tai, kad jis 
negalėjo jų uždrausti. Todėl jis 
tegalėjo pasakyti: „Aš noriu, kad būtų 
celebruojamos naujosios Mišios". 
Taigi visi kardinolai (toje komisijoje) 
atsakė: „Šventasis Tėvas norėjo, kad 
visi priimtų naująsias Mišias." 
Aštuonių kardinolų (iš 
devynių) atsakymas 1986 metais 
buvo toks, kad šv. Pijaus V-ojo Mišios 
niekada nebuvo panaikintos. Aš galiu 
tai patvirtinti, nes buvau vienas iš tų 


pasauliečių "įtraukimas" 

į "Naujasias Mišias" Austrijoje 
(prie Glensdorfo, 1988 liepos 17 d. 
per „šventines pamaldas ") 

kardinolų. Tik vienas buvo prieš 
leidimą aukoti šias Mišias. Visi likę 
buvo už leidimą visiems pasirinkti 
senąsias Mišias. Aš manau, popiežius 
šį atsakymą priėmė. Bet tada kai 
kurios vyskupų konferencijos išgirdo 
apie šią galimybę ir kreipėsi į 
popiežių, teigdamos: „To kategoriškai 
negalima leisti, nes tada tai galėtų 
sukelti prieštaravimus tarp tikin- 
čiųjų." Aš manau, jog, kai popiežius 
išgirdo šį argumentą, tai ir nepasirašė 
leidimo. Aš gi iš savo patirties galiu 
pasakyti, kad komisijos atsakymas 
buvo teigiamas." 

„Antrasis klausimas yra labai 
įdomus: „Ar gali vyskupas kokiam 
nors žinomam kunigui uždrausti 
aukoti Tridento Mišias?" Devyni 
kardinolai balsavo vienbalsiai už tai, 
kad joks vyskupas negali katalikų 
kunigui uždrausti aukoti Tridento 
Mišių. Mes neturime jokio oficialaus 
draudimo ir tikiuosi, kad popiežius 
niekada nieko panašaus nedarys. 
Turbūt todėl, kad Pijus V-asis šias 
Mišias paskelbė visiems laikams. 
Pijaus V-ojo žodžiai buvo paprastas 
ir rimtas popiežiškas sprendimas. Jis 
tiesiog pasakė: „Tai galios visada". 
Bet tas popiežiaus dekretas dėl 
Tridento Mišių nustatymo buvo ne 
teologinis, ne  dogmatinis 
pasisakymas. Jis taip pat gali būti jo 
įpėdinių pakeistas. 

Itališkai sakoma, kad vienas 


popiežius duoda bulę, o kitas ją 
pasiima atgal, t.y. jis gali savo 
pirmtako nutarimą pakeisti, kai tai 
nėra dogmatinis nutarimas. Bet yra 
beveik neįmanoma pakeisti to, kas 
nenutrūkstamai buvo kartojama bei 
yra tikėjimo arba moralės klausimais. 
Toksai pakartojimas yra popiežiaus 
Pauliaus VI-ojo laikysenos 
kontracepcijos klausimu pasikeitimo 
pagrindas, nes anksčiau jis pasisakė 
už piliules, už kontraceptines 
priemones. Jis pakeitė savo 
nuomonę, kai mažuma galėjo tiksliai 
įrodyti, jog Susirinkimai ir popiežiai 
pabrėžtinai ir nuolat pasisakė prieš 
kontracepciją. Tada jis pasakė: „Tai 
praktiškai",- ne dogmatiškai, - 
„praktiškai nereformuotina". Visi šie 
svarbūs dalykai gali būti pakeisti, bet 
praktiškai jie niekad nebus ir negali 
būti pakeisti..." 


(iš „The Latin Mass"), 
(publikuota Mitteilungsblatt 
Nr.206 p.29-39) 

Popiežius Celestinas I V-ame a. mokė: „kaip meldiesi taip ir tiki". 

Tridento susirinkimas XVI a. mokė: „Žmogiškoji prigimtis yra 
tokia, jog be pagalbos iš išorės ji negali lengvai prie dieviškų 
dalykų apmąstymo pakilti." “ 

Kokią „pagalbą“ maldoje suteiks taip „atnaujinamos“ šventovės 
XXa. pabaigos katalikui? 

Kuo gi tikės ir kurlink „kils“ jo siela?.. 

elio arkivysku Ši ) 


Mai 


PAKISTANAS RRT | EB 


! 


| Ta pati bažnyčia po „restauracijos“ 

CHARIZMATINIS JUDĖJIMAS- AR TAI KATALIKIŠKA? 


Ištraukos iš ruošiamos spaudai to 
paties pavadinimoTėvo K. Stehlin 
knygos 


CHARIZMATINIO 
JUDĖJIMO 
SĖKMĖS PRIEŽASTYS 


Daugelis žmonių, vargšų ar turtuolių, 
blogai jaučiasi šiandieniniame 
pasaulyje, kuriame viešpatauja 
technokratija, biurokratija, kova dėl 
pinigų... [Jie] randa 
[Charizmatiniame] judėjime meilės ir 
draugystės atmosferą, kuri leidžia 
jiems atlaikyti pasaulio abejingumą 
tikėjimui ir Dievui" (PRANCŪZIJOS 
EPISKOPATO PRANEŠIMAS). 


Tikintieji jaučia tuštumą net 
Bažnyčioje, yra nusivylę 
posusirinkiminėmis reformomis. 
Vietoje maldos ir garbinimo dabar 
pamoksluose ir veikloje viešpatauja 
politinė, humanitarinė ir socialinė 
dvasia. Tad ieškoma kažko kito. 

„Ateis diena, kai žmonėms 
taip pabos kalbėjimas apie 
žmones, kad jie pravirks iš 
džiaugsmo, kai kas nors pradės 
jiems kalbėti apie Dievą."! 

Kai kurie praranda tikėjimą, kiti 
eina į rytietiškas arba protestantiškas 
sektas. 

Atsinaujinimas Šv. Dvasioje 


(t. y. charizmatinis judėjimas - red. 
past.) tokioje situacijoje tarsi pateikia 
idealų problemų sprendimą, nes 
pasireiškia kaip tradicinio bažnytinio 
gyvenimo ir kažko naujo sintezė. Iš 
tradicinio bažnytinio gyvenimo 
elementų judėjimas siūlo maldos ir 
adoracijos gyvybingumą, religinį 
entuziazmą, formacinius 
susitikimus... Judėjimo naujovė yra 
jaunimo, laisvo nuo senų ir tradicinių 
institucijų, įsitraukimas į jį ir 
užsidegimas. Be to, sintezės idėja 
visada žavėjo žmones: charizmatinis 
judėjimas rodo tokią sintezę, 
jungdamas Bažnyčios Tradiciją su 
naujomis idėjomis ir net su kitų 
tikėjimų idėjomis. 

Beveik visa katalikiška spauda 
remia charizmatinį judėjimą. Tapo 
tikrai madinga spausdinti publicistų, 
susijusių su charizmatiniu judėjimu, 
straipsnius. 

Kardinolai ir vyskupai ne tik 
dalyvauja judėjimo suvažiavimuose, 
bet yra ir tarptautinių charizmatizmo 
komitetų nariai. 

Popiežiai Paulius VI (1975 05 
19) ir Jonas Paulius II (1979 12 11 
bei daug kartų vėliau) priėmė chariz- 
matikus audiencijoms ir giria jų 
veiklą. 

1984 metais Romoje 
charizmatinio judėjimo orga- 
nizuotose rekolekcijose dalyvavo 80 

vyskupų ir virš 6000 kunigų iš 120 
pasaulio šalių. 

Materializmo ir sensualizmo 
amžiuje žmonės praranda sugebėjimą 
logiškai, šaltai samprotauti ir ramiai 
mąstyti. Sensacijose ieškoma kažko, 
kas patrauktų jausmus. Reklama 
visiškai remiasi jausmais. Religiniame 
lygmenyje taip pat yra tam tikri 
jausmų kerai: tai religinis 
išgyvenimas, laimės jausmas, 
panirimas į vidinius malonumus 
(charizmatikai tai vadina dieviškojo 
buvimo jutimu arba Šv. Dvasios 
dovana), stebuklingų dalykų 
kutenimas (charizmos, išgydymai. . .). 
Šiandien jokiu būdu negalima 
įsivaizduoti tokio dvasingumo, kokį 
turėjo pvz. šv. Kryžiaus Jonas, 
pasmerkęs šitokį Dievo jutimo 
ieškojimą. Visa religija dabarties 
žmonėms pirmiausia yra iš 
pasąmonės kylančių religinių jausmų 
išraiška. 

Kiti ieško fizinio arba moralinio 
pasveikimo. Jiems judėjimas yra 
psichinių problemų ir kitokių 
asmeninių sunkumų išsprendimo 
priemonė. Pirmiausia ieškoma 
savęs paties patenkinimo. 

Tokia prasme charizmatinis 
judėjimas yra toks pats patrauklus 
kaip Rytų religijos (Dzen, Joga...). 
Beje, ir jose galima surasti tokius 
pačių stebuklingų dalykų, kartais 
net intensyvesnių nei judėjime! 

Jeigu palygintume chariz- 

matikų pasakojimus pvz. sų roko 
grupių (AC/DC, Pink Floyd) 
koncertų dalyvių pasakojimais, 
galėtume patvirtinti, kad vidiniai 
pojūčiai ir potyriai yra tokie patys! 
Skiriasi tik tai, kad charizmatikai 
vadina tuos jausmus ,,Dievo 
buvimu", o tokių koncertų mėgėjai 


savo laimės pojūtį salės 
atmosferoje priskiria grupės 
sugebėjimams. 

KaRiTIKA 


Teigiami judėjimo aspektai 
Prie tokių neabejotinai priskirtini: 

Apaštalavimas be žmonių 
gėdijimosi. Narių entuziazmas ir 
stropumas. 

Karitatyvinė veikla. Dau- 
gelis narių yra tikri meilės artimui 
didvyriai. Humanitarinė veikla, 
vykdoma daugelyje pasaulio šalių. 

Tradicinis religinis akty- 
vumas: piligriminės kelionės, 
procesijos, Švenčiausiojo 
Sakramento adoracija, maldės ir 
meilės artimui atmosfera: 
„Mylėkite vienas kitą, kaip aš jus 
pamilau!". 

Auklėjimas, formavimas, 
įvedimas į Šventojo Rašto 
skaitymą, Bažnyčios dvasingumą, 
mistinį gyvenimą, privataus 
gyvenimo tvarkymas šventųjų 


pavyzdžiu. 

Dvasinio gyvenimo 
parapijose  prikėlimas ir 
atnaujinimas. 


CHARIZMATINIS JUDĖJIMAS - AR TAI KATALIKIŠKA? 


Neigiami aspektai 
Iliuminizmas 
Bažnyčios istorijoje atsirasdavo 
daugybė judėjimų, bendruomenių, 
turinčių tokius pačius bruožus kaip 
charizmatizmas: užsidegimas, 
entuziazmas, intensyvi malda, sėkmė 
apaštalavime, greitas vystymasis, 
charizmos, vadovai, manantys, kad 
yra betarpiškai inspiruojami Dievo. 

Tokie judėjimai Bažnyčioje buvo: 
montanistai W amžiuje, 
valdiečiai XII a., 
laisvosios Dvasios broliai, 
alumbrados XVI a., 
kvietistai XVII ir XVIII a. 
Šie susibūrimai visuomet 

vystydavosi beveik tokiu pačiu būdu. 

Iš pradžių įkūrėjas jaučia stipresnio 

ir uolesnio dvasinio gyvenimo poreikį. 

Jaučia, kad Viešpats Dievas šaukia 

jį į labiau evangelišką gyvenimą: 
tarnystę, vargingumą, marinimąsi... 

Vėliau jis pajunta poreikį 
perduoti savąjį Dievo patyrimą 
kitiems žmonėms. Tad kviečia 

“patirti" tokius pačius jausmus. Tokiu 

būdu slaptai atskleidžia nedideliems 
mokinių būreliams savo asmeninius 
patyrimus. Atsiranda intymi bendros 
maldos atmosfera, kuri parengia 
grupę charizmų gavimui, Dievo 
pajautimui. Dėl to grupė gyvena 
nuolatiniame entuziazme, pakilime, 
kupiname kilnių jausmų. Toks 
entuziazmas neįtikėtinu greičiu yra 


perduodamas kitiems žmonėms, 
skatindamas greitą bendruomenės 
plitimą. (Pvz. valdiečių vadovas 
Valdo po penkų metų veiklos turėjo 
per 5 milijonus mokinių). 
Svarbiausia, kad šių 
bendruomenių nariai yra įsitikinę, kad 
patyrimas yra jų mokymo teisingumo 
garantija. Tikėjimo indėlis, dogmos, 
abstrakti tikėjimo tvarka yra niekas, 
palyginus su jų pačių patyrimais. 
Štai, pavyzdžiui, Neokate- 
chumenatas kalbėdamas apie tikrąjį 
Kristaus buvimą Švenčiausiajame 
Altoriaus Sakramente, tvirtina, kad 
„Katalikų Bažnyčia buvo tiek 
apsėsta tikrojo buvimo idėja , kad 
jai tai atstojo viską. Pašėlusios 
teologinės diskusijos klausimu, ar 
Kristus faktiškai yra vyne ir 
duonoje, yra juokingos. Tam tikru 
momentu reikėjo akcentuoti tikrąjį 
buvimą, kad galėtų pasipriešinti 
protestantams, tačiau dabar tai 
nėra reikalinga ir jau nebereikia 
ties tuo apsistoti." („Katechezė“). 
Jeigu tokiose situacijose 
Bažnyčia įsikiša ir nurodo klaidas ar 
bent jau pavojingas judėjimo 
tendencijas, tuomet Šv. Dvasios 
vardų imama maištauti prieš ją. 
Bažnyčios mokymo pasmerkti, jie 
puola į fanatizmą. Tokia nuostata 
neišvengiamai veda prie vis didesnių 
dogmatinių klaidų ir moralinių 


nukrypimų. 


Charizmatizmas yra 

iliuministinis judėjimas 

Būtinai reikia atkreipti dėmesį 
į du labai svarbius įvykius, kurie yra 
tiesiog vadovėliniai iliuminizmo 
pavyzdžiai. 

Pirmasis yra susijęs su Jamaa 
(„„Audra") judėjimu Kaire. 
Pranciškonas, tėvas Placide Temples 
įkūrė „Naujojo Šventosios Dvasios 
atsiuntimo judėjimą" („Šv. Dvasios 
Audra“). Judėjimas perėjo tipiškus 
iliuminizmo etapus: naują gyvenimą 
Bažnyčioje, entuziazmą, judėjimo 
paslaptingumą bei įvairias Afrikai 
būdingas iniciacijas “atsivertimų" 
bangą, charizmas, daugybę žmonių 
bažnyčiose. 1972 metais judėjimas 
buvo arkivyskupo iš Kinšasos 
pasmerktas už eretišką mokymą, 
baisius moralinius nukrypimus: 
bendruomeninę turto ir net asmenų 
nuosavybę bei visišką šeimos ir 
santuokos institutų sunaikinimą.? 

Antrasis, labiau žinomas 
nutikimas tėvo  Vlasiko, 
charizmatikų kunigo ir 6 vaikų veikla 
Medjugorėje. Jie teigia, kad 
reguliariai, kasdien mato Dievo 
Motinos apsireiškimus. T. Vlasik ir 
jo draugai charizmatikai propaguoja 
šiuos apsireiškimus, nors nebuvo 
atliktas joks kanoninis apsireiškimų 
tyrimas, nepasisakė bažnytiniai 
ekspertai (egzorcistai, kanonizacijos 
procesų specialistai). Jie teigia, kad 

apsireiškimų tikrumo pakankamas 
įrodymas yra stebuklai ir charizmos. 
Tačiau vietinis vyskupas iš Mostaro 
pareikalavo pagal Kanonų teisę 
privalomo tų dalykų tyrimo. 
Rezultatas buvo neigiamas: per daug 
dogmatinių klaidų, prieštaravimų 
vizijas matančių liudijimuose, neįma- 
nomi Dievo Motinos pasisakymai, 
nepakankami antgamtinio 
apsireiškimo ženklai. Contra factum 
non est argumentum! 

„Deja yra tokių, kurie paskubėjo, 
užbėgdami už akių Bažnyčios 
nuosprendžiui. Jie išgarsino 
"stebuklus ir antgamtinius 
įvykius", o nuo altoriaus skelbė 
privačius apsireiškimus, kas yra 
uždrausta iki to laiko, kol 
Bažnyčia pripažins tuos dalykus 
autentiškais. Atsižvelgdami į tai, 
daugelio vietovių žmonės susilaikė 
ir neorganizavo maldinių kelionių, 
laukdami Bažnyčios sprendimo. 
Pirmiausia, Komisija Medjugorės 
įvykiams tirti 1984 metų kovo 
mėnesį išsiuntė įspėjimą. Jokio 
rezultato. Po to Vyskupų 
Konferencija tų pačių metų spalio 
mėnesį, uždraudė organizuoti 
oficialias maldines keliones į 
Medjugorę (“oficialiai " - reiškia 
bendrą organizaciją ir žmonių 
sukvietimą). Viskas veltui. Vėliau, 
Romoje, Tikėjimo Doktrinos 
Kongregacija 1985 metų gegužės 
23 dieną išsiuntė Italijos Vyskupų 


CHARIZMATINIS JUDĖJIMAS = AR TAI KATALIKIŠKA? 


Konferencijai laišką su prašymu 
stengtis apriboti  maldines 
keliones, organizuojamas 
Italijos į Medjugorę... o taip pat 
įvairaus pobūdžio propagandai. 
Taip pat nesėkmingai. Pagaliau 
J.E. kard. Franjo Kuharic ir aš 
asmeniškai,Jugoslavijos Vyskupų 
Konferencijos vardu, 1987 m. 
viešai paskelbėme deklaraciją: 


iš 


“Yra neleistina organizuoti 
piligrimystes P kitokias 
manifestacijas, motyvuotas 


antgamtiniu pobūdžiu, nes jis 
negali būti priskiriamas įvykiams 
Medjugorėje". Tai yra 
aukščiausios bažnytinės svarbos 
deklaracija, kuri privalo būti 


gerbiama" 3 
Į šio tyrimo rezultatus 
sureagavo visi svarbiausi 


charizmatinio judėjimo vadovai 
(Tardiff, sesuo Bridge McKenna, O. 
Daniel Ange, Laurentin), kurie, 
priešingai vyskupo nuomonei, 
garantavo apsireiškimų teisingumą ir 
t. Vlasiko šventumą. Vyskupo 
draudimas vykti į maldines keliones 
Medjugorėn ir įsakymas perkelti 
kunigą buvo su panieka ignoruojami. 

Po kelių metų t. Vlasik 
nusivelka sutaną ir pradeda bendrą 
gyvenimą su buvusia vienuole. O kiek 
kartų apsireiškimuose Medjugorėje 
„Dievo Motina" jį gynė ir iškilmingai 
deklaravo jo nekaltybę!!! 

Visose charizmatinio judėjimo 

bendruomenėse matyti betarpiško 
kontakto su Šv. Dvasia tendencija. 
Tai lydi įsitikinimas, kad balsai, 
apsireiškimai ir jusliniai Dievo 
atpažinimai yra teisingi. Kiekviena 
inspiracija ir kiekvienas ypatingas 
religinis jausmas, jų įsitikinimu, yra 
susiję su Dievu. Pasąmonė tarsi 
tampa neklaidingu Dievo balsu. 
Psichologija moko, kokios mintys, 
žodžiai, įvaizdžiai funkcionuoja 
pasąmonės lygmenyje: keršto 
jutimas, seksualinis instinktas, 
intensyvūs vaizdiniai (arba 
nepaprastai patrauklūs, arba 
nepaprastai atstumiantys), simpatijos, 
iššauktos malonaus įspūdžio, arba 
nemalonaus įspūdžio sukeltos 
antipatijos. Jei nėra išorinio teisėjo, 
kuris vadovaudamasis proto 
autoritetu ir Dievo įsakymais, 
nuspręstų, kas yra gera ir kas bloga 
šiame vidiniame jausmų, patyrimų ir 
įspūdžių gyvenime, tuomet pats 
žmogus tampa sau aukščiausiu 
autoritetu ir tvirtina, kad tie jausmai 
yra charizmos, Šv. Dvasios balsas. 

Būtent todėl šv. Kryžiaus 
Jonas ir visi mistinio gyvenimo žinovai 
vienbalsiai sako, kaip pavojinga yra 
mąstyti, kad tie vidiniai balsai kyla iš 
Dievo. 9074 atvejų tai autosugestija, 
944 tai velnio įtaka. Net popiežius 
Paulius VI, kuris daug kartų gyrė 
Atsinaujinimą Šv. Dvasioje, 
pastebėjo netikrą pranašavimo 
dovaną: 


„Jeigu Šventoji Dvasia be 
perstojo būtų tų žmonių 
dispozicijoje, garantuodama savo 
palaiminimą ir neklaidingumą 
visada ir visur (0 tie žmonės 
tvirtina, kad jų asmeniniai 
patyrimai, jų subjektyvios ir 
laikinos inspiracijos yra religijos 
teisingumo patvirtinimai bei 
kriterijai, pagal kuriuos turi būti 
interpretuojamas visas religinis 
mokymas) tai būtų 
protestantiško pagrindo įvedimas 
laisva  inspiracija arba 
subjektyvizmas, kuriuo 
vadovaujantis kiekvienas priima 
savo tikėjimą ir savo mokymą iš 
Šv. Dvasios. (1969 09 24) 

Subjektyvizmas reiškia, kad 
viskas yra siejama su subjektu, su 
žmogaus siela, kuri betarpiškai 
sprendžia apie tai, kuo nori tikėti. 
Pasaulyje nebėra kito autoriteto, tik 
savoji sąžinė ir protas. Tokiu būdu 
žmogus pats iš savęs daro patį 
Viešpatį, yra pats sau teisėjas ir teisė. 
Jis pats sprendžia kaip reikia 
interpretuoti Šventąjį Raštą ir kokiu 
būdu melstis. Bažnyčios Mokymas 
(Magisterium) ir Bažnyčios 
autoritetas neturi net menkiausios 
įtakos charizmatizmui. Judėjimui 
naujasis “magisterium" yra 
pranašavimo charizma, pastoriaus ar 
vadovo balsas traktuojamas kaip 
tiesioginis Dievo apreiškimas. Todėl 
tikrasis charizmatikų autoritetas yra 


naujas 

jau nebe parapijos kunigas ar 
diecezijos vyskupas, o judėjimo, 
bendruomenės vadovas, krikšto Šv. 
Dvasioje tėvas. 
Charizmatizmo pagrindas 

Visas charizmatinis 
dvasingumas remiasi vienu pagrindu 
- religiniu patyrimu bei giliu Dievo 
buvimo pojūčiu. Kuo daugiau tų 
patyrimų, tuo žmogus esąs tobulesnis. 

Šv. Kryžiaus Jonas (Kelias į 
Karmelio kalną, II. 10) labai plačiai 
kalba apie šį dalyką. Dvasinio 
gyvenimo, vidinio gyvenimo principas 
yra tai, kad Viešpats Dievas ir Jo 
tobulumas toli viršija mūsų penkių 
juslių pažinimo galimybes. Dievas yra 
dvasia, o juslės negali pasiekti 
dvasios realumo. Todėl juslės nėra 
instrumentai, pritaikyti pažinti 
dangiškąją tikrovę. Dievas yra toks 
didis, kad juslės tikrai negali Jo 
tiesiogiai patirti. Protas gali 
netiesiogiai pažinti Dievą, tirdamas 
tvariniją (Rom 1, 20) ir tokiu būdu tik 
patvirtinti Jo egzistavimą bei keletą 
Jo tobulybės požymių, pvz. tai, kad 
Jis yra Sutvėrėjas, Aukščiausias 
Gėris, visos tvarinijos Tikslas, kad yra 
Amžinas, Visagalis. Vien tik tikėjimas 
gali pasiekti Jo vidinį gyvenimą, įtikinti, 
kad visa, ką Jis mums apreiškė, yra 
tiesa, netgi jei negalime to žinoti ir 
patirti. 

Bandymas aprėpti Dievą 
juslėmis ir patyrimu yra labai 
pavojingas. 

Visų pirma tokie patyrimai yra 
klaidingos iliuzijos. 

Antra, “Dievo buvimo“ 
jutimas sukelia tai, kad siela yra 
patenkinta savimi ir galvoja, kad jau 
yra labai artima Viešpačiui Dievui, 
kad galbūt ji jau netgi tapo šventa. 
Tai puikybė, kylanti iš velnio, kuris 
žino, kad puikybė yra baisiausia iš 
visų nuodėmių. Dėl to jis noriai 
išnaudoja savo galimybes daryti įtaką 
žmogaus jausmams, kad suvedžiotų 
tvirtinti, kad siela geidžia tų jausmų, 
kaip tik atvirkščiai, jei tokie jausmai 
kyla, ji turi išsilaisvinti nuo jų ir likti 
švariame ir paprastame tikėjimo 
akte... 

Trečia, šie jausmai yra 
pavojingi tikėjimui. Tikėjimas yra 
didelė dorybė, jis remiasi pastovia 
harmonija ir tvirtu įsitikinimu, kad tai, 
ką Viešpats Dievas apreiškė, yra 
tiesa, vienintelė tiesa, kurioje žmogus 
privalo gyventi, ji privalo persmelkti 
visas mintis, žodžius ir veiksmus iki 
pat mirties. 

Jeigu tikėjimas suvedamas 
vien tik į jausmą arba juslinius 
patyrimus, tai religija nebebus proto, 
intelekto, dvasios, sielos dalykas, bet 
taps instinktų, jausmų bei pasąmonės 
objektu. Tą akimirką religija praras 
savo esmę, savo ryšį su Dievu, taps 
tik psichologijos dalimi, žmogiško 
pažinimo vaisiumi ir niekuo daugiau. 

Štai viso modernizmo pagrindas, 
pasmerktas popiežiaus šv. Pijaus 
X-tojo: 

„Religiniame jausme, jei jį 
giliau ištirsime, lengvai atrasime tam 
tikrą širdies intuiciją, per kurią žmogus 
be jokio tarpininkavimo patiria 
dieviškojo prado tikrovę ir tokiu būdu 
įsitikina Dievo egzistavimu ir buvimu 
šalia. (...) Tai ir yra tas tikrasis 
patyrimas, viršijantis visus protu 
suvokiamus pojūčius. (...) Anot 
modernistų, kai tik kas nors tą 
patyrimą pasiekia, tampa iš tiesų 
tikintis.'* 

Toks patyrimas nepadeda, o 
greičiau kliudo tikėjimui. Užuot 
pagilinus tikėjimą , t. y. įsitikinus 
Dievo apreiškimu ir ėmus gyventi jo 
šviesoje, pasineriama į savo juslių 
pasaulį ir savojo vertingumo 
suvokimą, kitaip tariant, puikybę. 

Sensacijų ieškojimas 

Šiame skyrelyje nekalbama 
apie esminį įsitikinimą, kad Dievo 
buvimo jutimai yra tobulumo ir 
šventumo ženklai bei visos mūsų 
religijos principas. Čia kalbėsime apie 
pačią religinio akto, maldų ir 
pamaldumo esmę! Kaip turi būti 
formuojamas pamaldumas ir 
maldos? Kas tai yra? Kas stovi 
pamaldumo centre? Viešpaties 
Dievo garbinimas, Kristaus kultas ar 
kas kita? 

Charizmatikams tai visų pirma 
“charizmatinis patyrimas", jausmas, 


gyvas įspūdis, jaudinantis net iki 
ašarų. Nepaprasti dalykai vyksta 
mūsų širdies gelmėse. Gyvename lyg 
sapne! Malda - tai savirealizacijos 
rūšis, euforijos ir džiaugsmo 
ieškojimas. Tai gyvas liudijimas 
tikintiesiems apie Dievą. Jeigu 
pasiekiama tokia laimė, tada 
jaučiamas kontaktas su Dievu: 
ekstazė, ašarų, kalbų malonė. 
Lengvumo, atvirumo viskam 
jausmas. “Buvau tikrai atviras, 
visiškai atviras!" Tačiau kam? > 

Ši savirealizacija nori reikštis 
įvairiausiais judesiais ir šokiais, savų 
spontaniškų maldų kūrimu... Būtent 
tokį patį savo religinių jausmų 
išreiškimo būdą randame rytietiškose 
religijose. Charizmatizmo ryšys su 
Joga, Dzen, Krišnaizmu yra labai 
artimas. Visais atvejais kalbama apie 
savo “Aš". Labai pavojinga 
išganymui, jeigu religinio gyvenimo 
centre jau nebėra Dievas ir 
amžinasis gyvenimas danguje, bet 
žmogus ir laimingas gyvenimas 
žemėje. 

Nepaprastų dalykų troškimas 
yra charakteringas charizmatizmo 
bruožas. Jiems tai yra palaiminimo 
bei Šventosios Dvasios buvimo 
patikrinimas ir, kaip jau minėjome, 
viena iš judėjimo sėkmės priežasčių. 

Šventųjų, pavyzdžiui šv. 
Vincento Ferrero, komentarai 
pabrėžia, kad jausmų ir nepaprastų 
patyrimų, tokių kaip vizijos, ekstazės, 


stebuklai, jusliniai Dievo potyriai 
troškimas yra baisus pavojus sielai. 
Kodėl? Todėl, kad tokie troškimai 
kyla dėl bergždžio smalsavimo apie 
Dievo didybę, dėl tikėjimo stokos, o 
gal net dėl puikuoliško, išskirtinio 
artumo su Dievu troškimo. Be to 
velnias naudojasi tuo troškimu ir rodo 
sielai klaidinančias vizijas bei 
apsireiškimus, nes jis turi angelišką 
prigimtį ir gali daryti įtaką juslėms, 
fantazijai bei vaizduotei. Tokių 
troškimų pasekmė yra puikybė, 
dvasinis egoizmas ir tikėjimo 
praradimas. Nes savieji jausmai 
galiausiai tampa svarbesniais nei 
Bažnyčios mokymas. (Žr. šv. 
Vincentas Ferreras, “Dvasinis 
gyvenimas", VIII. 1) 

Taip pat ir šv. Kryžiaus Jonas 
tuos troškimus vadina velnio darbu: 
„Betgi reikia žinoti, kad... niekada 
negalima jais (troškimais) tikėti nei 
jų prisileisti, greičiau reikia nuo jų 
bėgti, net netiriant ar jie yra geri ar 
blogi. Nes kuo labiau jie yra išoriški 
ir kūniški, tuo mažiau tikėtina yra jų 
kilmė iš Dievo. Dievui labiau 
tinkamas ir įprastas yra dvasinis 
savęs atidavimas, kuriame yra 
daugiau saugumo ir naudos sielai, 
nei jusliniame atsidavime, pilname 
apgaulės pavojaus. Kūniškas jutimas 
nori būti teisėju ir arbitru dvasiniuose 
dalykuose, laikydamas juos tokiais, 
kokius jaučia, kai tuo tarpu jie yra 
tokie skirtingi, kaip kūnas nuo sielos 

ir jausmai nuo proto. Kūno juslės dar 
mažiau supranta dvasinius reikalus 
nei gyvūnas supranta protingus 
dalykus... Beto į sielą, išgyvenančią 
tuos antgamtiškus dalykus, dažnai 
įsėlina slaptas įsitikinimas savo 
vertingumu prieš Dievą, o tai yra 
priešinga klusnumui. Šėtonas dažnai 
gudriai parodo jausmams šmėklas, 
pateikdamas žvilgsniui šventųjų 
atvaizdus ir nuostabiausius blizgesius, 
klausai viliojančius žodžius, uoslei 
malonius kvapus, burnai saldumą, o 
lytėjimui malonumą. Suviliodamas 
tokiu būdu jusles, jis įstumia jas į 
didelę nelaimę... Tų apreiškimų 
geidimas atveria kelią šėtonui, kad 
šis galėtų sielą apgaudinėti visokiais 
vaiduokliais,- juk jis moka labai gerai 
mėgdžioti ir rodytis sielai esąs geras. 
Apaštalas sako, kad velnias gali 
persimainyti į šviesos angelą (2 Kor 
11.14)..." 
Charizmų kilmė - dieviška ar 
velniška? 

Charizmatikai mano, kad 
nepaprasti nutikimai yra Šv. Dvasios 
buvimo ženklas ir įrodymas. Tai 
naujas Dievo visagalybės patyrimas 
sieloje, tikras dvasinio gyvenimo 
atnaujinimas. Tačiau jei tai tiesa, tai 
kaip Bažnyčia galėjo egzistuoti virš 
septyniolikos amžių be šios 
principinės pašventinimo ir išganymo 
priemonės? 

Beje, tą atvirai teigia 
Neokatechumenatas: Bažnyčios 


istorija baigiasi imperatoriaus 
Konstantino ediktu (313 m.) ir iš 
naujo prasideda tik Antrojo 
Vatikano Susirinkimo dėka. 
(“Katechezė") 

Judėjimas “krikšto" ritualą 
gavo iš sekmininkų. Taip pirmą kartą 
istorijoje protestantiškas ritualas 
atsirado katalikų Bažnyčios viduje ir 
netgi yra traktuojamas kaip 
svarbiausias Dievo buvimo ženklas. 
Galbūt tuomet protestantizmas yra ir 
buvo tikroji religija, o katalikybė visą 
laiką klydo? Protestantų, žydų ir 
katalikų charizmos yra identiškos. 
Gal Dievas teikia savo malonę 
visoms religijoms ir patvirtina visų 
tikėjimų teisingumą per savo 
stebuklus? Tokiu atveju Dievas yra 
nelogiškas ir prieštarauja pats sau, 
patvirtindamas vienas kitą 
neigiančius mokymus apie Jo 
savybes, veiklą ir Jo vidinį 
gyvenimą. 

Krikštas Šventojoje Dva- 
sioje yra duodamas rankų uždėjimu. 
Tai ritualas ir iniciacijos gestas, 
valdžios ir galios perdavimas. 
Pirmoji šios grandinės grandis 
buvo nekatalikas. Iš kur ateina 
perdavimo nurodymas? Jei ne iš 
Šventojo Rašto, ne iš Bažnyčios 
Tradicijos ir net ne iš 
protestantizmo istorijos, tai jis 
prasidėjo 1900 01 OI (t. y. dieną, 
kai atsirado pirmoji charizmatinė 
protestantų sekta - sekmininkai, 

red. past.) Ką tai reiškia? Tokie 
ritualai sutinkami įvairiuose 
slaptuose susibūrimuose, 
praktikuojančiuose iniciacijas: 
masonerijoje, pas rozenkreicerius, 
kabaloje, animistinėse religijose... 

Bažnyčos Kanonų teisės 
kodekse (can.1258) yra 
suformuluotas draudimas dalyvauti 
nekatalikiškose ceremonijose, 
grasinant  ekskomunikavimo 
bausme. O jei kažkas ne tik 
dalyvauja rituale, bet net priima 
pačią esmingiausią tokių sektų 
apeigą? 

Netiki 1960 metų nė vienas 
katalikų teologas nepripažino 
kalbėjimo nežinomomis kalbomis, 
pranašavimo, išgydymo esant 
Šventosios Dvasios darbo vaisiais. 
Kaip tik atvirkščiai. Romos 
Apeigyne yra parašyta, kad 
kalbėjimas nežinoma kalba yra 
pirmasis iš išorinių velnio apsėdimo 
požymių.? 

Išgydymo stebuklų yra ir 
eretikų sektose ir net rytietškose 
religijose. (Žr. Mt 24, 24: “Atsiras 
netikrų mesijų ir pranašų, ir jie 
darys didelių ženklų bei 
stebuklų, mėgindami suklaidinti, 
jei tai įmanoma, net 
išrinktuosius*) “Pagal jų darbus 
juos pažinsite!“ Jeigu nėra 
esminių skirtumų tarp charizmatikų 
stebuklų ir eretinių sektų stebuklų, 
spiritizmo ir magijos, tie ženklai iš 

tikrųjų yra velniški. 

Teologija apibrėžia velnio 
galią remdamasi šv. Pauliaus 
žodžiais, kad velnias pasirodo kaip 
šviesos angelas. Jis gali pasirodyti 
išoriškai prisidengęs Jėzaus 
Kristaus, Švč. Mergelės Marijos, 
angelo ar šventojo išvaizda. 
Paprastai pasirodo gražiu pavidalu 
ir gundo sielą iliuzija, kad toks 
gražus gali būti tik Dievas. Jis gali 
simuliuoti antgamtines malones: 
ekstazes, levitacijas. Stigmos, 
išgydymai, daiktų ar asmenų 
perkėlimas erdvėje, šviesos 
fenomenas, muzika, nepaprasti 
garsai, stulbinantys pasisakymai, 
slapčiausių širdies paslapčių 
apreiškimas kitam žmogui, 
kalbėjimas apie dalykus, kurie 
peržengia žmogaus proto ribas. Visa 
Bažnyčios misijų istorija ir 
demonologijos mokslas yra pilni tokių 
nutikimų. Bažnyčia visada kreipė 
dėmesį į skirtumą tarp nepaprastų 
nutikimų ir tikrų antgamtinių stebuklų. 
Kas to neatskiria, daro klaidą nes 
mano, kad visi nepaprasti dalykai kyla 
iš Dievo. 

Taigi, velnias gali pasirodyti 
šviesos angelo pavidalu. Taip 
lengviau suklaidinti tikinčiuosius. 
Todėl kaip įmanydamas ilgiau 
jisstengiasi nuslėpti savo veidą. 
Žmonės turi tikėti, kad tai Dievo 
įkvėpimas. Jam nėra sunku daryti 
nuolaidas, žinant, kad galiausiai 

pasieks savo tikslą - įtrauks sielas į 
klaidą ir pakenks Šventąjai 
Bažnyčiai. 

Todėl velnias neabejodamas 
skelbia dievobaimingus pamokslus, 
kviečia melstis, atgailauti, pasninkauti 
ar net priimti sakramentus. Nebijo 
šiek tiek pralaimėti, kad vėliau 
laimėtų viską. (Norėdamas pakelti 
Liuterį į puikybę, paskatino jį 
siaubingai atgailai. Daugelyje eretinių 
judėjimų yra taip pat: daug atgailos, 
maldų ir pradžioje doresnis 
gyvenimas). 

Velnio galia yra milžiniška, 
tačiau ne beribė. Medį galima pažinti 
išjo vaisių. Anksčiau ar vėliau galima 
pastebėti, kad tai nėra Viešpaties Dievo 
darbas. 

Viešpats Dievas yra grynoji 
šviesa, Jame nėra tamsos. Pakanka 
vien menko tamsos ženklo, 
prieštaraujančio Dievo didybei, kad 
pastebėtume, jog šis judėjimas ar 
apreiškimai nėra Dievo apraiškos. O 
jeigu tai nėra Dievo veikimas, tai gali 
būti tik velnio darbas. 

Todėl Bažnyčia liepia 
kanoniškai patikrinti kiekvieną atvejį, 
kai nutinka tokie nepaprasti reiškiniai. 
Charizmatiniame judėjime niekada 
nebuvo atliekamas toks tyrimas! 
Tokio tyrimo pamatinis principas, 
pagrindas yra taisyklė „„bonum ex 
integra causa,  malum ex 
guocumgue defectu“ (gėris kyla iš 
grynos priežasties, blogis iš kokio 
nors trūkumo). Kadangi Viešpats 


Dievas yra aukščiausias gėris 
(„grynoji priežastis“), jame negali būti 
jokio trūkumo, ydos ar klaidos. Tad 
jeigu egzistuoja bent menkutė klaida 
ar vien gėrio integralumo trūkumas, 
reiškinio priežastis yra velnias. 
Charizmatizme yra daugybė dalykų 
tikrai neatitinkančių Dievo valios ir 
teisingos religijos. 


Išnašos 


1 Ekumenizmas Emmanuel 
bendruomenėje Brisbane: ...Bendruo- 
menė Emanuel (...) greitai pradėjo 
priiminėti anglikonus (trijų skirtingų 
pakraipų) ir įvairių tikėjimų protestantus 
(...). Katalikai tvirtina, kad perėmė iš 
protestantų ir sekmininkų jų pomėgį 
Šventąjam Raštui ir misijoms (...). 
Siūloma, kad kiekviena krikščioniška 
šeima laikytųsi nuosavos tradicijos ir 
susirinktų bendruomenėje, vadovaujama 
globėjo. Katalikiška bendruomenė buvo 
ir priskirta Brisbane arkivyskupui, žr.: M. 
Hėbrard, Charizmatikai. Atsinaujinimo 
Šventojoje Dvasioje istorijos apybraiža, 
Krokuva 1994, p. 114-115. 


2 Žr. vysk. Danilo Carazi deklaraciją 1974 
IV 19 (Uviro diecezija, Zairas). 


3 Žr. Mostaro Vyskupo Pavao Zanic 
deklaraciją apie Medjugorę 1987 m. 
liepos 25 d. pridėtą prie 1987m. rugpjūčio 
17d. laiško tėvui Hugh. 


4 Žr.: Šventasis Tėvas Pijus X, Enciklika 
„Pascendi Dominici Gregis ", 1.2, p. 19. 

5 “Taip pat labai stebiuosi, kad dar 
šiandien sutinkami žmonės, neturintys 
nė už grašį blaivaus proto, kurie 
susikaupimo akimirkomis nugirdę 
kažkokius žodžius, visus juos laiko 
Dievo žodžiais. Jie tvirtina, kad taip yra 
iš tiesų ir kalba: “Dievas man pasakė!“, 
“Dievas man davė atsakymą." Žinoma, 
dažniausiai tai nėra Dievo žodžiai, tik jų 
pačių atsakymai. Tokių dalykų troškimas 
ir sielos prisirišimas prie jų veikia taip, 
kad jie patys duoda sau atsakymus, 
dar ir galvodami, kad su jais kalba 


Dievas (...) Jie įpuola į dideles klaidas 
ir kvailystės", šv. Kryžiaus Jonas, 
Kelias į Karmelio Kalną, Krokuva 1995, 
II. 29. 


6 Ten pat, II. 11. 


7 "signa autem obsidentis daemonis 
sunt ignota lingua logui pluribus ver- 
bis, vel loguentem intelligere...“, 
Rituale Romanum, Editio typica, 
Titulus XI, Caput 1, x 3, p. 607. 


BAŽNYČIOS ŽINIOS 


LIETUVA 
„Naujasis Židinys" - apie 
arkivyskupą Lefebvre - pirmoji 
pavasario kregždė? 

„Naujojo Židinio" 1998 m. 
sausio-vasario numeryje pasirodė 
Marijos Oniščik straipsnis apie Šv. Pijaus 
X Kunigų Broliją ,„Arkivyskupo 
Lefebvre drama". Straipsnis yra gana 
informatyvus ir pakankamai 
geranoriškas, tačiau, norint nušviesti 
tikrąją Brolijos ir Tradicijos padėtį 
Bažnyčios kontekste, reikia daug ką 
patikslinti bei papildyti. 

Straipsnyje cituojami dabartiniam 
katalikų elitui — hierarchams ir 
pasauliečiams — būdingi Brolijos 
vertinimai. Pvz., p. Sergejus Averincevas 
Bažnyčios pagal jos teisines normas 
įsteigtą ir pripažintą kongregaciją 
prilygina sektoms, ,,„ieškančioms 
socialinės nišos pliuralistinėje 
visuomenėje". Pastarajai nuomonei 
prieštarauja autorės paminėtas 
Popiežiškosios tarybos krikščionių 

vienybei skatinti pirmininko kardinolo 
Eduardo Cassidy atsakymas į užklausimą 
dėl Brolijos narių statuso. Šis 
kompetetingo Vatikano pareigūno 
atsakymas paneigia panašius 
neargumentuotus vertinimus. 
Pacituosime jį plačiau: „Norėčiau 
pabrėžti, kad Ekumenizmo [principų ir 
normų įgyvendinimo] Vadovas 
netaikytinas Šv. Pijaus X Brolijos atveju. 
Šios Brolijos narių situacija yra 
Katalikų Bažnyčios vidinis reikalas 
(red. išskirta). Brolija nėra kita bažnyčia 
ar bažnytinė bendruomenė prasme, 
vartojama Vadove. Žinoma, Mišios ir 
sakramentai, teikiami Brolijos kunigų, yra 
galiojantys." Brolija ne tik yra Šventosios 
Bažnyčios dalis, bet ir tęsia tą patį darbą, 
kurį Bažnyčia dirbo pasaulyje beveik du 
tūkstančius metų po Kristaus. 
Straipsnyje minimi Filipinų 
Vyskupų konferencijos ,,patarimai 
kunigams ir pasauliečiams", kuriuose 
Brolija pavadinta schizmatiška religine 
grupe. Remdamasis Bažnyčios Kanonų 

teise, juos sukritikavo tėvas Paul L. 
Kramer (beje, nepriklausąs Šv. Pijaus X 
Brolijai). Savo atsakymo įžangoje jis rašo, 
jog patarimuose „yra klaidų, kurios 
prieštarauja katalikiškam mokymui bei 
Tradicijai, taip pat Bažnyčios Kanonų 
teisei. 

Straipsnyje neminima, kad Mons. 
Lefebvre'o ekskomunika yra negaliojanti 
Bažnyčios Kanonų teisės požiūriu. 
Tėvas Gerald E. Murray iš Niujorko 
arkivyskupijos 1995 m. gavo kanonų 
teisės daktaro laipsnį Romos 
Grigališkajame Universitete - ko gero 
prestižiškiausioje Bažnyčios aukštojoje 
mokykloje. Jo apginto detalaus 
daktarinio darbo tema — „Su velioniu 
arkivyskupu Lefebvre bei Šv. Pijaus X 
Brolija susijusių pasauliečių kanoninis 
statusas: ar jie yra ekskomunikuoti kaip 
schizmatikai?" Savo interviu leidiniui 
„Latin Mass Magazine" tėvas Murray 
pasakė: „Gavau kanonų teisės daktaro 
laipsnį ir tyrinėjau šį, t. y. arkivyskupo 
Lefebvre ekskomunikos, klausimą, kaipo 
savo doktorato temą. (...) Kiek galiu 
spręsti jie nėra ekskomunikuoti kaip 
schizmatikai, nes Vatikanas niekad 
nepasakė, jog jie yra ekskomunikuoti... 
Galima (...) įrodyti, kad pats Lefebvre 
nebuvo ekskomunikuotas, lygiai kaip ir 
niekas kitas (...). Priėjau išvados, kad, 
kalbant Kanonų teisės terminais, jis 
nenusikalto veiksmu, baustinu pagal 
Kanonų teisę. Jis kaltas nepaklusimo 
popiežiui aktu, bet jis tai padarė tokiu 
būdu, kad galėjo remtis teisinėmis 
nuostatomis, kurios apsaugo jį nuo 
automatinės (latae sententiae) 
ekskomunikos už tą veiksmą". Dėl to nei 
arkivyskupas Lefebvre, nei kuris nors iš 

jo įšventintų vyskupų nebuvo ir nėra 
ekskomunikuoti. Kalbėdamas apie 
Brolijos kunigus ir tikinčiuosius, 
remiančius Broliją, tėvas Murray pasakė: 
„Kalbėdamas apie Šv. Pijaus X Broliją, 
Vatikanas niekada nepaskelbė jokio 
kunigo ar pasauliečio tapus 
schizmatiku." 

Šv. Mišių klausimu jis pareiškė: 
„Šventasis Sostas niekada neteigė, kad 
vien dalyvavimas Šv. Pijaus X Brolijos 
kunigo aukojamose Šv. Mišiose, yra 
schizmatinis aktas. Sakykime, jūs žinote, 
kad jūsų parapijos kunigas moko 
priešingų moralės tiesoms ar Bažnyčios 
doktrinai dalykų. Tarkime, jis neigia 
pragaro egzistavimą, arba aiškina, kad 
išsiskyrę ar antrąkart susituokę gali 
priimti Šv. Komuniją. Taigi, ar eisite į Šv. 
Pijaus X Brolijos koplyčią tam, kad 
išgirstumėte teisingą mokymą? Man 
rodos, tai geriau, nei klausytis atvirai 
eretiškų pamokslų." 

M. Oniščik teisingai pastebi 
centrinę problemos „,ašį"': „...Nepaisant 
atvirai kritinių nuostatų reformų 
atžvilgiu, Lefebvre'as buvo tole- 
ruojamas ... kol griežtai atsisakė 
celebruoti Šv. Mišias pagal Novus Ordo 
Missae, oficialiai įsigalėjusį 1970 m. su 
vadinamuoju popiežiaus Pauliaus VI 
Mišiolo leidimu." Norint sugriauti 
Bažnyčią reikėjo smogti į jos širdį - 
sunaikinti Šv. Mišias, kurių maldos 
pasiekė mus dar iš Kristaus apaštalų 
laikų, kurios aukojamos jau dvidešimt 
amžių ir išugdė tūkstančius šventųjų. 

Naujųjų Mišių projektą, 
prieštaraujantį netgi gairėms, kurias 
liturgijai nurodė II Vatikano Susirinkimas, 
paruošė kardinolas Annibale Bugnini 

jau po Susirinkimo. Šis žmogus 
popiežiškajame tribunole buvo 
apkaltintas dalyvavimu masonų ložėje. 
Dar ir dabar Romos kurijos kardinolai 
prisimena Didžiųjų Rytų ložės magistro 
laišką Bugniniui, kuriame šis vadinamas 
„broliu“ ir raginamas paspartinti liturginę 
reformą. Paulius VI po skandalo perkėlė 
„reformatorių“ į Iraną, bet jis jau buvo 
atlikęs savo darbą - nepaisant daugelio 
hierarchų, kurie piktinosi Naujųjų Mišių 
protestantiškumu, reforma buvo tęsiama. 
(Kardinolo Sticklerio tradicinių ir 
Naujųjų Mišių lyginamąją analizę žr.15p.) 
Naujasis Mišiolas tebuvo pirmas 
žingsnis į protestantėjimą. Palikta 
kunigams „interpretacijos laisvė“ 
pavertė Mišias Vakaruose 
bendruomenės „„pasisėdėjimu“, kuriame 
dažnai nebėra nieko, kas primintų „tyrą 
ir šventą auką", Dievo Sūnaus paaukotą 
ant kryžiaus už „nesuskaičiuojamas 
nuodėmes, įžeidimus ir apsileidimus ... , 
kad ji teiktų naudos išganymui, 
amžinajam gyvenimui". Nuotraukose iš 
Vakarų matome „mišias vaikams“, kurie 
dalyvauja jose, sėdėdami ant žemės, 
apsirengę indėnų drabužiaisbei priima 
Komuniją iš taip pat apsirengusio 
kunigo, „alaus mišias" Austrijoje, roko 
mišias ir t.t. Prancūzijos televizija 1981 
m. lakričio 22 dieną transliavo „mišias“, 
kurių metu Kristaus Kūnas buvo 
dalyvaujančiųjų perduodamas 
krepšiuose iš rankų į rankas, o po 
komunijos krepšiai su Šv. Atnašų 
likučiais buvo pastatyti ant žemės. Tikrai 
nesiekiame piktdžiugiškai vardinti ilgo 
pažeidimų sąrašo ar ko nors triumfališkai 
kaltinti. Brolija meldžiasi už visus 
pasaulio kunigus, vyskupus ir Šventąjį 


Tėvą, kad jie sugrįžtų prie ištikimybės 
Šventajai Tradicijai. 

Marija Oniščik teisingai pastebi, 
jog Lietuvoje nebuvo „liturginių ir 
kitokių ekscesų, kurie krėtė, Vakarų 
Bažnyčią 7-tąjį dešimtmetį." Tačiau ten 
viskas taip pat prasidėjo nuo altorių 
griovimo, „Liuterio stalelių" statymo ir 
šv. Komunijos dalinimo tik stovintiems. 
Vėliau - Komunija į rankas, gitaros ir t. t. 
„Tačiau argi svarbiausia formalus 
ritualas?" - paprieštaraus jaunas 
Lietuvos charizmatikas. „Juk 
svarbiausia tikėti širdimi." Koks gi 
tikėjimas liko Vakarų katalikų širdyse 
„atnaujinus“ Bažnyčią? Kanadoje 1978 
m. iširo 6, 2 proc. katalikų santuokų, 1982 
m. - jau 56 proc. Kodėl? Artimiausioje 
mums Vokietijoje, anot kardinolo 
Hiofnerio 93 procentai katalikų neina 
išpažinties, 59 procentai prancūzų jau 
nebetiki tikru Kristaus buvimu Švč. 
Altoriaus Sakramente ir t. t. 

Taigi, nesiaurinkime problemos 
iki asmeninės vieno „praeities 
nostalgijos apimto“ arkivyskupo 
dramos. Pavadinkime šią dramą tikruoju 
jos vardu - Bažnyčios ir tikėjimo krizė. 
Ar ne metas būtų kiekvienam iš mūsų 
paklausti ,,Ouo vadis Sancta Mater 
Ecclesia?" - kur eini Šventoji Motina 
Bažnyčia? ", o dar tiksliau - kur Tave 
veda? Kas Tave veda ir kokie tikrieji jų 
tikslai? Kokio tikro atsinaujinimo Tau 
reikia? Tikimės, kad Lietuvos spaudoje 
prasidės vaisinga polemika, 
neaplenkianti net ir opesnių temų. 
Viliamės, kad mūsiškė, save laisvąja 
vadinanti, spauda pasirodys nors kiek 
laisvesnė ir kultūringesnė, nei 
kaimyninės Lenkijos savaitraštis 

„Niedziela“. Užuot išspausdinęs jam 
atsiųstą Brolijos misijų Rytų Europoje 
vadovo tėvo Stehlino argumentuotą 
atsakymą į prieš tai spausdintą kun. S 
Nagy straipsnį „Dėmesio: lefebrizmas jau 
Lenkijoje", išspausdino tik to atsakymo 
tezes - gal dešimtąją jo dalį. „Niedziela“ 
neįsileido į savo puslapius t. Stehlino 
argumentacijos ir pasisavino jo atsiųsto 
straipsnio pavadinimą pakartotiniam S. 
Nagy straipsniui. Tuo buvo pažeista 
elementari žurnalistinė etika. Įdomu, ar 
„pliuralistinės visuomenės" spaudoje 
atsiras „niša“ kritiškai nuomonei apie 
tokį pliuralizmą? Džiaugtumės gavę 
galimybę atsakyti „Naujojo židinio“ 
puslapiuose. Diskutuokime, - Ad 
majorem Dei gloriam! 
Kokiai Bažnyčiai skirti „Gyvieji 
akmenys?" 

Vasario 22 d. charizmatinė „Gyvųjų 
akmenų" bendruomenė Kauno Vytauto 
Didžiojo Universitete surengė 
atsinaujinimo dienas, į kurias jau kelinti 
metai renkasi kunigai, vienuoliai ir 
pasauliečiai iš įvairių Lietuvos parapijų. 
Šiais metais dienose dalyvavo ir Kauno 
arkivyskupas metropolitas Sigitas 
Tamkevičius. Aptardamas Bažnyčios 
padėtį Lietuvoje, Jo Ekscelencija išreiškė 
mintį, kad kai kurie tikintieji laiko 
vyskupus modernistais ar liberalais vien 
tik dėl tos priežasties, kad šie pritaria 
charizmatikams ar Taize bendruomenės 
šalininkams. Reziumuodamas, mons. 
Tamkevičius pareiškė nuomonę, kad 
Visuotinės Bažnyčios vyskupai laimino 
charizmatinį judėjimą (besidomintiems 
šiuo klausimu - mūsų 27 psl. 
spausdinamas ištraukas iš knygos 
„Charizmatinis judėjimas - ar tai 

katalikiška" - red past.). 

Antrąjį pamokslą ,,Kristaus 
kūno vienybės pagrindas šventoji 
Dvasia" sakęs pranciškonas kunigas 
Astijus Kungys naujas krikščionių 
bažnyčias už Katalikų Bažnyčios ribų, 
kaip Dievo dovaną. Esą jos skatina mus 
naujai veikti bei iš jų pasimokyti. Kažin 
ar pats pranciškonų ordino įkūrėjas Šv. 
Pranciškus Asyžietis buvo linkęs 
vadinti Dievo dovana pvz. jo laikais 
paplitusias katarų ar valdiečių erezijas, 
kurios, kaip ir vėliau liuteronai, neigė 
tikrąjį Kristaus buvimą Švenčiausiame 
Sakramente bei šventųjų garbinimą. O 
galbūt jis ragino iš jų ko nors mokytis? 
(„XXI amžius“, 98 03 20) 

LENKIJA 


Charizmatikų pasiekimai 
Charizmatinių bendruomenių veikėjai 
Lenkijoje propaguoja įvairias 
„naujosios evangelizacijos priemones" 
- paveikslėlius, lipdukus, marškinėlius. 
Tuo jie siekia, jų žodžiais tariant priartinti 
„Jėzų“ visuomenės daugumai. Jau 
anksčiau buvo sutinkami lipdukai su 
užrašais „Jėzus yra O. K." arba su 
ženklu draudžiančiu rūkymą bei užrašu 
„Jėzus nedraudžia, Jėzus gelbsti". 
Naujausias charizmatikų „išradimas“ 
yra lipdukas stilizuotas pagal ,„Coca 
Cola" prekinį ženklą. Vietoje užrašo 
„Coca Cola" matome „Jėzus Kristus. Yra 
realybė". Štai kaip reiškiasi „naujoji 
evangelizacija" šalyje, šimtmečius 
vadintoje Bažnyčios priešakiniu 
įtvirtinimu Rytuose... Ką gi belieka laukti 
kol šios „atsinaujinimo“ bangos užlies 
ir mūsų kraštą, kažkodėl užsispyrusiai 
tebesilaikantį „apkerpėjusių“ tradicijų. 
Nenuostabu, jei netrukus išvysime 


—————— 


Aušros Vartų Marijos paveikslėlius su 
„McDonalds“ stiliaus užrašais. Patrau - 
klu ir šiuolaikiška. Galbūt, toks „dialogas 
su besikeičiančiu pasauliu" sustiprintų 
katalikų tikėjimą Lietuvoje? (Zawsze 
Wierni 98 01-02) 

Pirmasis Lenkijos kunigas 
pereina į Šv. Pijaus X Kunigų Broliją 
1997.12.22 žinomas lenkų jėzuitas, tėvas 
Edward Wesolek SI, oficialiai išreiškė 
savo valią pereiti į Šv. Pijaus X Kunigų 
Broliją. Kanoninė procedūra užtruks porą 
mėnesių. Keletas kitų kunigų dar 
ruošiasi dėl to apsispręsti. 

Pats tėvas E. Wesolek sako: „Kai 
aštuntajame dešimtmetyje iki mūsų atėjo 
pirmos žinios apie arkivyskupą Marcel 
Lefebvre ir apie prievartinius 
pasikeitimus Bažnyčioje Vakaruose, 
prisimenu, kad tada jį supratau. Vis dėlto 
maniau, kad Lenkijoje, kur didžiojo primo 
(Višinskio - red. past.) dėka pakeitimai 
buvo įvedinėjami su didesniu 
atsargumu, tokia veikla būtų beprasmė. 
Dabar žinau, kad tada klydau. Tada 
įvesti pasikeitimai tapo dabar 
vykstančios katastrofos užuomazgomis. 
[-..] Pirmą kartą tradicines Šv. Mišias 
aukojau Vienoje 1997 birželio 18 d. [...] 
Šias Mišias pergyvenau kaip paslaptį, 
nuo tada teturėjau vienintelį troškimą: 
kuo greičiau liautis aukojus mišias pagal 
Novus Ordo Missae (Naująją Mišių 
Tvarką). Dabar gi turiu kitą troškimą: prie 
arkivyskupo Marcelio Lefebvre kapo 
atsiprašyti jo už visus mano kartotus 
šmeižtus jo ir Brolijos adresu. Noriu 
pabrėžti; kad visų laikų Mišios išliko tik 
herojiškos arkivyskupo laikysenos dėka. 
Taip pat suvokiu, kad, jeigu ne vyskupų 
konsekracijos (1988 mons. Lefebvre 

įšventinti 4 vyskupai - red. past), 
Tradicija būtų atsidūrusi mirtiname 
pavojuje." (Zawsze Wierni 98 01-02) 
Sausio septynioliktoji - Judaizmo 
Diena Lenkijos Katalikų Bažnyčioje . 
Lenkijos Episkopato Taryba dialogui su 
judaizmu paruošė liturginius tekstus 
Judaizmo Dienai, kurie buvo išsiuntinėti 
į visas parapijas Lenkijoje. Šios 
„naujosios šventės" Bažnyčioje šūkis: 
„Kas sutinka Jėzų Kristų, sutinka 
judaizmą" (!). Judaizmo Diena turi būti 
skirta apmąstyti paslaptį „brolybės, 
egzistuojančios tarp Kristaus Bažnyčios 
ir Izreelio, į kurį Vienatinis visos kūrinijos 
Tėvas kreipėsi su ypatinga meile, 
norėdamas atpirkti žmonių giminę, kaip 
tai liudijama Šventajame Rašte". 

Judaizmo Dienos Katalikų 
Bažnyčioje pagrindinės apeigos įvyko 
sausiv 17 Varšuvos sinagogoje. Į 
sinagogą tarp kitų hierarchų atvyko 
vyskupas Stanistaw Gądecki, kuris 
pasakė, kad katalikus ir judaizmo 
išpažinėjus jungia „tikėjimas į vieną 
Dievą, rėmimasis tuo pačiu Raštu, ir 
meilė Izraeliui, kurios Dievas niekada 
neatsisakė". Galbūt garbiesiems 
ganytojams būtų buvę ne pro šalį iš tiesų 
pasiremti Šv. Raštu, prisimenant 
Kristaus žodžius, ištartus tiems žydams, 
kurie užsispyrusiai vengė įtikėti į Jį ir 
tapti krikčionimis: „Jei Dievas būtų jūsų 
Tėvas, jūs mylėtumėte mane, [...] Jūsų 
Tėvas - velnias, ir jūs pasišovę tenkinti 
jo užgaidus. [...] O kadangi aš kalbu tiesą, 
taijūs ir netikite manimi. [...] Kas iš Dievo 
yra, tas jo žodžių klauso. Jūs todėl 
neklausote, kad nesate iš Dievo. (In 8 
42,44, 45,47) („„Rzeczpospolita", 98 01 
19, „Gazeta Wyborcza", 98 01 19) 

VATIKANAS 
Roma bando stabdyti 
piktnaudžiavimus liturgijoje 
Šventojo Tėvo pavedimu, Tikėjimo 
mokslo kongregacijos prefektas kard. 
Ratzinger priėmė „„Instrukciją dėl tam 
tikrų klausimų apie pasauliečių 
bendradarbiavimą dvasininkų darbe". Ši 
instrukcija yra nedrąsus ir turbūt 
pavėluotas bandymas užkirsti kelią 
plačiai paplitusiai piktnaudžiavimo 
praktikai - kai pasauliečiai savinasi 
dvasinininkų funkcijas. Dokumente 
nekalbama apie pasauliečių teisę dalinti 
Šv. Komuniją, ar apie komunijos 
dalinimo būdą . Pasauliečiams uždrausta 
vadintis bažnytiniais titulais, sakyti 
pamokslus ir t.t. Būrys ultraprogresyvių 
religinių veikėjų (kard. P. Et'as, arkivysk. 
S. Kelli ir kt.) sunerimę netgi dėl tokio 
nuosaikaus dokumento su kai kuriomis 
konservatyviomis tendencijomis. 
Vokietijos Episkopatas bendrame 
pareiškime su Vokietijos Katalikų centro 
Komitetu pavadino „nerealiu“ Romos 
norą, kad sielovados taryboms 
vadovautų klebonai, nes realiai joms jau 
vadovauja pasauliečiai. Šveicarijos 
Vyskupų Konferencijos Sekretoriaus t. 
Roland B. Traufer OP įsitikinimu, „mūsų 
krašte negalima keisti to, kas pasirodė 
esą gera ir atnešė vaisių". TV programoje 
„Fronda" vienas tikintysis aptarė šiuos 
„vaisius“. Vienoje Bazelio diecezijos 
bažnyčioje „kunigas sėdėjo choro 
suoleliuose, o... moteris, kunigo rūbais, 
„.. atsistojo prieš bendruomenę ir kunigo 
tonu ... ištarė „Viešpats su jumis", o 
žmonės atsakė „ir su tavimi". 
Vėliau ta moteris, lyg būtų 
kunigas, suteikė palaiminimą". 


(„„Tygodnik powszechny", 97 11 30,12 
06,12 14,1221-28) 

Šv. Tėvas - prieš abortus. 
Popiežius Jonas Paulius II parašė laišką 
Vokietijos vyskupams, kuriame smerkia 
konsultaciją abortų klausimu Vokietijoje. 
Šiame laiške Šv. Tėvas pataria Vokietijos 
Bažnyčiai nutraukti konsultacijas 
moterims norinčioms daryti abortą. 
Triero ir Limburgo vyskupija bei 
Miuncheno ir Freizingo arkivyskupija 
oficialiai pareiškė, nepaklusiančios 
Šventojo Tėvo patarimams. Bažnyčios 
Liaudies Sąjūdis surengė Vatikano 
bombardavimo laiškais, faksu ir telefonu 
akciją, siekiant įtikinti Popiežių pakeisti 
savo poziciją. 1996 m. Bažnyčios 
vedamose konsultacijose dalyvavo 
114,5 tūkst. moterų, iš kurių 18-kai 
tūkstančių buvo rekomenduota daryti 
abortą. Amerikos Mokslų akademijos 
duomenimis, kasmet pasaulyje įvykdoma 
50 milijonų abortų. 

Bažnyčios „Mea Culpa": 
Tarptautinė Teologinė Komisija, 
vadovaujama Kardinolo Ratzinger'io, 
diskutavo apie galimybę prieš 2000-sius 
metus paruošti dokumentą kuriame būtų 
viešai išpažįstamos Bažnyčios „kaltės“. 
(Tygodnik powszechny, Nr. 9, 98 03 01) 

Masonų Ložė giria popiežių. 
Žydiškos masonų ložės B'nai B'rith 
vicepirmininkas Ernst Ludwig Ehrlich 
pabrėžė popiežiaus Jono Pauliaus 
nuopelnus krikščionių - žydų dialogui: 
„posusirinkiminė Bažnyčia Jono 
Pauliaus II lūpomis moko, kad negalima 
būti ir krikščionimi ir antisemitu iš karto." 
Bažnyčios tradicinį mokymą apie žydų 
tautą aptarsime kituose „„Pulkim ant 
kelių" numeriuose. (Ten pat, 98 03 01) 

PASAULIS 
Indijos valstijos Utarpradeš valdžia 
įvedė mokyklose privalomą maldą 
Motinai Teresei iš Kalkutos. Bažnytinė 
valdžia neprotestavo, nors Kanonų teisė 
griežtai baudžia viešą maldą asmeniui, 
dar nepaskelbtam šventuoju. (Gazeta 
Wyborcza, Nr. 2,3-4, 9801) 
Čekija. Vatikano Dievo Kulto 
Kongregacija Čekijos episkopato 
prašymu sutiko leisti dalinti Šv. 
Komuniją į rankas. Čekijos episkopatas 
nutarė šią praktiką įvesti nuo 1998 m. 
gavėnios pirmosios savaitės. Vatikano 
laiške pabrėžiama būtinybė tai išaiškinti 
tikintiesiems, nes kilo grupės dvasininkų 
protesto akcija prieš tokį vyskupų 
sprendimą. Čekijos vyskupų 
konferencijos komunikate pažymima, kad 
Eucharistijos priėmimo forma priklausys 
vien nuo individualaus kiekvieno 
tikinčiojo sprendimo. (Katolicka Agencja 
Informacyjna, Praga, 97 11 28) 
Portugalija. Fatimoje iki 2003 m. 
numatoma pastatyti naują Baziliką . 
„Katedra“ projekte visai nepanaši į 
katalikišką šventovę. Vienas iš projekto 
autorių - garsus šveicarų architektas 
Mario Bota .(Controverses, 97 10) 
Pietų Korėja. 1997 m. gruodžio 18 d. 
pirmą kartą Pietų Korėjos prezidentu 
tapo katalikas - Kim Dae-jung. (Katolicka 
Agencja Prasowa) 
Airija. Mary McAleese, naujoji Airijos 
prezidentė, kuri save laiko katalike, kartu 
su šeima priėmė komuniją anglikonų 
katedroje Dubline. Ponia prezidentė 
garsėja tuo, kad priima komuniją 
protestantų bažnyčiose. Pamirštama, 
kad anglikonai, kaip ir kiti protestantai 
nepripažįsta, jog duona ir vynas Mišių 

metu realiai virsta Kristaus Kūnu ir 
Krauju. Štai ekumenizmo vaisiai Airijoje, 
dar taip neseniai  turėjusioje 
katalikiškiausios šalies liberalioje Vakarų 
Europoje reputaciją. Kur nuves eilinius 
Airijos katalikus toks šalies vadovės 
pavyzdys? (Więz, 98 02) 
Prancūzija:Kova dėl Šv. Martyno 
bažnyčios Paryžiuje 

Daugelį metų Prancūzijos spauda 
ignoravo tradicinės katalikybės 
egzistavimą. Tai truko net iki 1997 
lapkričio, kai staiga Prancūzijos 
visuomenę sukrėtė vienas įvykis. Apie 
trisdešimt metų prancūzai skaitė apie 
ištuštėjusias, parduodamas arba 
perdaromas į muziejus bažnyčias. Kitos 
būdavo griaunamos, norint padaryti 
vietos labiau šiuolaikiškiems pastatams. 
Dar daugiau, naujoji Prancūzija nori 
pirmauti žmogaus teisių, demokratinių 
vertybių, rasių ir religijų lygybės srityse, 
būti liūdnų katalikiško ekstremizmo (taip 
įvardinamas Katalikų Bažnyčios darbas 
per paskutinius 1500 metų)laikų 
pabaigos pranaše. Ir staiga kaip 
perkūnas iš giedro dangaus didieji 
Prancūzijos laikraščiai paskelbia: 
„„Tradicionalistai pastatė naują 
bažnyčią"; „pirmoji bažnyčia, pastatyta 
per paskutinius tris dešimtmečius - ją 
pastatė lefebristai" ir kt. Istorija 
prasidėjo prieš porą metų, kai Vakarų 
Prancūzijoje turėjo būti nugriauta XIII 
amžiaus bažnyčia, norint nutiesti toje 
vietoje kelią. Tuomet grupė pasauliečių 
katalikų, remiančių Tradiciją, subūrė 
draugiją, siekiančią nupirkti tą bažnyčią. 
Valdžia davė jiems tris mėnesius 
bažnyčios pergabenimui į kitą vietą. 
Noisy le Grand (Paryžiuje) gyventojai 


BAŽNYČIOS ŽINIOS 


buvo stipriai nustebinti, kai staiga 
atvažiavo didelės krovininės mašinos su 
tūkstančiais supakuotų akmenų. Bet kai 
po dviejų savaičių buvo paskelbta, kad 
ištų akmenų turės iškilti bažnyčia, tuoj 
pat susikūrė komitetai, siekiantys 
užblokuoti šį projektą. Tačiau Tradicijai 
ištikimi katalikai gerai atliko savo 
uždavinį: visi leidimai buvo gauti, 
statyba buvo visiškai legali. Tada 
komitetus pakeitė kovinės 
demonstrantų grupės, organizavusios 
akcijas visada tais momentais, kai 
vykdavo koks nors svarbus įvykis 
atstatant bažnyčią. Kai prieš metus 
vyskupas Galaretta padėjo kertinį 
akmenį, jie užėmė statybos vietą ir reikėjo 
iškviesti policijos pajėgas jiems 
evakuoti. Nors ir sulaikomi tam tikru 
atstumu, jie tęsė ceremoniją 
„raudodami“ arba leisdami roko muziką 
per megafonus, transportuojamus ant 
didelių platformų. Statybų metu 1997 
vasario mėnesį jie suorganizavo 
komandą, kuri išliejo karštą asfaltą ant 
akmenų. Padarytos žalos pašalinimas 
truko daug mėnesių. Įvyko tai, ko niekas 
nesitikėjo: bažnyčia buvo pastatyta 
pagal planą 1997 lapkričio 11 d., per Šv. 


Martyno, Prancūzijos globėjo, šventę, 
praėjus tiksliai tūkstančiui šešiems 
šimtams metų nuo jo mirties. Dalis 
Prancūzijos vyskupų sutiko šią dieną 
gilia tyla. Koks tai pralaimėjimas tiems, 
kurie dešimt metų bandė įrodyti, kad 
Tradicijos judėjimas neužilgo turi 
išnykti! O dabar tie žmonės, kuriems 
trūksta vietos jų bažnyčiose ir 
koplyčiose, yra priversti statyti naujus 
objektus! Kokia gėda tiems, kurie 
pardavė tiek daug koplyčių ir bažnyčių, 
Šešias valandas trukusios ceremonijos 
metu vyskupas B. Fellay, Šv. Pijaus X 
Brolijos Generalinis vyresnysis, 
daugelio kunigų ir seminaristų apsuptyje 
konsekravo bažnyčią. Prireikė pastatyti 
didelę palapinę priešais bažnyčią, kad 
būtų vietos tokiam dideliam skaičiui 
tikinčiųjų, kurie atvyko iš visų Paryžiaus 
dalių, kad pareikštų savo paramą šiam 
Tradicijos išlikimo ir sužydėjimo aktui. 
Pamokslo metu moms. B. Fellay pasakė: 
„„mus kaltina schizma, kas reiškia 
„atsiskyrimą“, bet mes turime 
daugiausiai bendro su visais Tikėjimo 
šimtmečiais." (Zawsze Wierni, 98 01-02) 


ŠV. PIJAUS X KUNIGŲ BROLIJOS 


LIEPOS 15-20 DIENOMIS 


MALDINĖ KELIONĖ 


KAUNAS-ŠILUVA-KRYŽIŲ KALNAS 
Kasdien: tradicinės Sv. Mišios, 
Rožančius, giesmės, paskaitos. 


RENGINIAI LIETUVOJE 


LIEPOS 22-27 DIENOMIS 
ŠV. IGNOTO REKOLEKCIJOS 
5 dienos tyloje kartu su Dievu, 


skirtos Dievui ir apmąstymui 
apie savo sielos išganymą. 


ŠV. PIJAUS X KUNIGŲ BROLIJOS LEIDINIAI RYTŲ EUROPAI 


LIETUVIŲ KALBA 


„Pulkim ant kelių". Šv. Pijaus X Kunigų Brolijos Informacinis leidinys 
Lietuvai. 
„Šv. Pijaus X Kunigų Brolija - Katalikų Bažnyčios kongregacija. 
Katalikiško tikėjimo gynimui, katalikiškų Mišių išsaugojimui." Lankstinys 
apie Brolijos istoriją, veiklą Lietuvoje ir pasaulyje, veiklos tikslus. 
RUSŲ KALBA 
"MonwCb 3a Hac" exKeKBapTANbHbIA > KypHaN. 
"20 neT nocne LepkoBHOro C060pa, nonoxenne LlepkBu B cBeTe 
(aruMs!." O. D. LIM4nGeprep, 32 p. 
"BOM6bI 3aMenneHHOro neicTBKWA BToporo BaTrukaKckoro Co6o0pa." 
O. b.LllM4nGeprep, 32 p 
"3KOH KPeCTOBbIA NOxXOA“. O AyYXOBHOM Kpu31ce LlepKB4 M 
neaTenbHocTU BpaTcTEa Ca. Musa X, 34 p. 
"ONopora B an". Iloknan O pok-My3bIke, 72 p. 
LENKŲ KALBA 
„Zawsze Wierni", Šv. Pijaus X Kunigų Brolijos leidinys. 6 kartus metuose 
„Oni jego zdetronizowali", o liberalizmie, Abp. M. Lefebvre, 235 p. 
„Kaptanstwo katolickie", ks. F. Schmidberger, 72 p. 
„Przekazaem co otrzymalem", konsekracje biskupėw dokonane przez 
abpa Marcel Lefebvre, ks. F. Schmidberger, 73 p. 
„Hoc est enim corpus meum", analiza porėwnawcza Novus Ordo Missae 
i Tradycyjnej Mszy Swietej, ks. Stephan Maessen, 128 p. 
„Ruch Charyzmatyczny", Czy to jest katolickie?, ks. Karl Stehlin, 62 p. 
„Msza Šwieta", ks. Feliks Cozel T. J., 208 p. 
Serija „Katalikų Bažnyčios mokymas". Popiežių enciklikos: 
Ojca Šw. Piusa XI ,,„Mortalium Animos" o popieraniu prawdziwej jednošci 
religii. 
Ojca Šw. Leona XIII ,,„Humanum genus" przeciwko masonerii. 
Ojca Šw. Piusa XI ,„Ouas primas" o ustanowieniu šwięta Pana Naszego 
Jezusa Chrystusa Krėla. 
Ojca Šw. Leona XIII „Immortale Dei" o paūstwie chrzešciaūskim.. 
Ojca Šw. Piusa X „,Pascendi Dominici gregis" o zasadach modernistėw. 
Ojca Šw. Piusa XII ,,Mediator Dei" o liturgii.. 
Ojca Šw. Piusa XII „Mystici Corporis" o Košciele, Mistycznym Ciele 
Chrystusa. 

ŠV. PIJAUS X KUNIGŲ BROLIJOS ROŽANČIAUS KRYŽIAUS 
ŽYGIO KATALIKŲ TIKĖJIMUI LIETUVOJE GINTI 
SEKRETORIATAS 


ISLANDIJOS G. 2-20, 2001 VILNIUS 
TEL. (8-22) 623440 


Brangieji Rožančiaus Dievo Motinos Kryžiaus žygio dalyviai! 


Kryžiaus žygis! Ar šie žodžiai šiandien neskamba per daug grėsmingai, 
išdidžiai, ar neprimena laikų, kurie nebuvo geriausi Bažnyčios istorijoje? Ar 
jie neprimena kareivių žiaurumo ir beprasmiškai pralieto kraujo? Ar jie nekelia 
nuoskaudos šiais laikais, kai visas pasaulis taip trokšta taikos? Argi 
neplanuojama, kad vienas iš šventųjų 2000-tųjų metų pagrindinių tikslų bus 
visuotinės, pasaulinės taikos paskelbimas? 

Kryžiaus žygis! Tai pripažinimas, kad tiktai Viešpaties kryžiuje yra 
išsigelbėjimas. Jeigu kas nors tikrai myli, tai nori, kad mylimasis būtų 
laimingas, amžinai laimingas. Kadangi ta amžina laimė mums duodama vien 
tik per Viešpaties Kristaus Kryžiaus Auką, todėl tikras, mylintis katalikas 
trokšta tą kryžių nešti į visą pasaulį - į kiekvieną tautą, kiekvieną valstybę, 
kiekvieną šeimą, kiekvienam žmogui, gyvenančiam žemėje. 

Kryžiaus žygis primena karą! Bet juk kryžius ir yra karas! Tai yra 
baisiausias karas, kada nors vykęs Visatoje - lemiamas Kristaus karas su 
šėtonu, su piktomis dvasiomis, su nuodėme, su blogiu. Karas, kuris kainuoja 
paskutinį Jo Kraujo lašą. Kryžiaus žygis - tai karas dėl sielų išganymo. 
Senaisiais laikais Kryžiaus žygio tikslas buvo šventų vietų, akmeninių 
šventovių, pašventintų paties Dievo Sūnaus prisilietimu, gynimas nuo 
išniekinimo. Dabar yra laikai, kai Kryžiaus žygio tikslu turi būti kitų šventų 
vietų, dvasios šventovių, kurios yra amžiams pašvęstos Vienam Trejybėje 
Dievui Krikšto sakramentu, gelbėjimas nuo išniekinimo ir nuo amžinos 
pražūties. 

Kryžiaus žygis reikalauja aukos! Kryžeivis žino, kad tai ne iškyla, bet 
kentėjimas, išmėginimas, kova su baisiu priešu, kad jis reikalauja ištvermės 
ir ištikimybės. Ištvermės ir ištikimybės trūkumas sužlugdė kryžeivių žygius į 
Šventąją Žemę. Ištvermės ir ištikimybės trūkumas sukėlė ir tą baisiausią 
krizę, kurią šiandien pergyvena Šventoji Bažnyčia. Vienintelis išsigelbėjimas 
yra grįžimas prie šventosios Tradicijos, prie ištikimybės vienai, nekintamai 
katalikiškai Tiesai, prie ištvermės maldoje, kovoje su Šėtonu ir nuodėme. 

Kryžiaus žygis turi vadą! Kryžeiviai be Karaliaus nepadarys nieko! Mūsų 
vadas yra Karalių Karalius. Jam norime būti atsidavę iki galo, besąlygiškai! 
Kristus vakar, šiandien ir per amžius! Kristus - vienintelis pasaulio Išgelbėtojas! 

Kryžeivis nedalyvauja dialoge" su kitomis religijomis, negali pripažinti, kad 
kitos religijos yra „kelias į išganymą" (žr. Atrojo Vatikano Susirinkimo 
deklaraciją ,,Nostra aetate"), nes jos nepripažįsta Kristaus, Dievo ir žmogaus 
viename asmenyje, esant vieninteliu pasaulio Išgelbėtoju, kuris pavedė visą 
savo išganymo darbą vien tik Romos Katalikų Bažnyčiai. Kryžeivis nori būti 
ištikimas Viešpaties Kristaus įsakymui: „eikite ir padarykite mano mokiniais 
visų tautų žmones" (Mt 28, 19). 

Šis Kryžiaus žygis yra toks stiprus kaip kariuomenė, jis pajėgus 
sunaikinti visas pasaulio erezijas, visus paklydimus. Dangaus ir žemės 
Karalienė Marija ragina mus gelbėti savo vaikus. ,,Melskitės, daug melskitės, 
aukokitės už nusidėjėlius, nes daug sielų eina į amžiną pražūtį, nes nėra 
nieko, kas už jas aukotųsi ir melstųsi" (Fatima 1917 08 19). Šv. Raštas, 
Bažnyčios tėvai ir didieji Dievo Motinos apsireiškimai moko mus, kiek daug 
Ji reikš paskutiniais laikais lemiamoje kovoje prieš šėtoną; „Ir pasirodė 
danguje didingas ženklas: moteris apsisiautusi saule, po jos kojų mėnulis, o 
ant galvos dvylikos žvaigždžių vainikas" (Apr 12, 1). „Ir įnirto slibinas prieš 
moterį, ir metėsi kautis su kitais jos palikuonimis, kurie laikosi Dievo įsakymų 
ir saugoja Jėzaus liudijimą." (Apr 12, 17). Sesuo Liucija iš Fatimos rašo: ,,Ji 
pasakė man, kad velnias ruošiasi lemiamai kovai prieš Dievo Motiną: o 
lemiama kova yra paskutinė kova, kurioje išaiškės, kieno pusėje bus pergalė, 
okieno pralaimėjimas" (laiškas tėvui Fuentes 1957). 

Rožančiaus Kryžiaus žygis! Ji ne tik šaukia mus į kovą, bet taipogi 
duoda mums veiksmingiausią ginklą priešui nugalėti - Rožančių! ,,Kasdien 
kalbėkite Rožančių! Tai reiškia: kasdien eikite į kovą! Nugalėkite šėtoną ir 
nuodėmę! Išlaisvinkite velnio belaisvius iš jų pančių ir duokite jiems naujus 
saitus, kurie sujungs juos su Dievu, nuves į laimę ir garbę! 

Kasdien! Koks džiaugsmas! Kasdien visokeriopai garbinti Dievą! 
Kasdien nugalėti! Kasdien gelbėti žmonių sielas! Kasdien gauti gausybę 
malonių sau ir savo artimiems! Jei bent viena diena praleista, užmiršta - tiek 
malonių negauta, tiek sielų amžiams prarasta... 

Taigi į kovą! Į Kryžiaus žygį! Kryžius dešinėje, Rožančius kairėje 
rankoje! Dievo garbei ir sielų išganymui! 

Tėvas Karl Stehlin 
Kiekvieną Kryžiaus žygio dalyvį raginame kviesti ir kitus pažįstamus 
žmones įsijungti į šią maldos akciją. Būtinai atsiųskite užpildytą 


įsijungimo anketą. Tęskime žygį ir pasibaigus gegužei! 


Tepadeda jums Dievas! 

Spausdino SPAB “Lietuvos geležinkeliai" Informacijos ir leidybos 
centro spaustuvė, Mindaugo g. 12/14, 2650 Vilnius. Užs. 991, t. 1000, 


Rožančiau 
Rožanči, 
intencij 


Praėjusią, 1997 m. vasarą mes - jauni Lietuvos katalikai, vedami Šv. Pijaus X Brolijos 
dvasininkų, ėjome į maldinę kelionę iš Šiluvos į Kryžių Kalną. Pradėjome kelionę Šiluvoje - ten, kur 
Švč. Mergelė Marija apsireiškė 1612 metų vasarą, norėdama sustabdyti Lietuvoje ir visoje Europoje 
plintantį protestantizmo tvaną, atimantį iš žmonių sielos maistą - Švenčiausiąji Kristaus Kūną ir 
Kraują bei Dievo Motinos užtarimą. Gailiomis ašaromis verkiauti nepaprasto grožio moteris - Dievo 
Motina - pasirodė sugriautos katalikų šventovės vietoje tam, kad pasakytų „čia buvo garbinamas 
mano Sūnus, o dabav čia ariama ir sėjama. Kaip svarbūs jos žodžiai dabar, kai Tiesa sumaišoma su 
klaida, kai kalbama apie religijų lygybę bei vienybę, ekumenizmą, kai tarsi nebebūtina būti 
kataliku, norint patikti Dievui; dabar, kai norintys išsaugoti Sventąją Bažnyčios Tradiciją 
kaltinami fanatizmu ar davatkiškumu. Tada Marija sustabdė netiesos tvaną - Lietuva. liko 
tolimiausia katalikybės tvirtove Europos Rytuose. Šią tvirtovę visaip bandė sunaikinti ir ateistinė imperija. 

į g Dėlto Lietuva taip 


kančios kryžiaus 
ženklu - kaip 
buldozeriais 
bygintas bet neužiy- 
gintas Kryžių 
Kalnas. Deja, 
dabar. mūsų 
tvirtovę reikia 
ginti nuo žymiai 
pavojingesnio - 


prisidengusio 
vakarietiškais 
„pažangos“ ir 
„laisvės“ 
blizgučiais Iš 
' tikrųjų jo tikslas 
Žž ' / vienas - atitraukti 
kuo daugiau sielų nuo kelio į amžinąją laimę ir pasmerkti jas amžinoms kančioms. Ib priešo vardas 
„nebemadingas“ šiais visuotinio „optimizmo“ laikais. Hebrajiškai priešas yra „salan“, lietuviškai gi 
- šėtonas. Jį galima nugalėti tik kovojant dvasiniais ginklais. Mūsų kelionė ir buvo šios kovos žygis. 
Kasdien per Rožančių šaukėmės savo Dangiškosios Motinos užtarimo. Marija geriausiai padeda ją 
mylintiems vaikams kovoje prieš piktąjį. 

Velnias labiausiai bijo Kryžiaus Aukos.Kas rytą dalyvavome Kristaus Kryžiaus Aukos 
atnaujinime - amžinosiose katalikų Mišiose, kurias baigia pamiršti Lietuva ir pasaulis. Sv. Kazimieras, 
Palaimintasis Jurgis Matulaitis ir daugybė kitų šventųjų dalyvavo šioje Aukoje ir per tai tapo 
šventais. Šėtonas nekenčia šventumo. Būtent dėl to jis nori išplėšti Katalikų Bažnyčios širdį - tradicines 
Šventąsias Mišias. Šv. Pijaus X-ojo Kunigų Brolija kovoja už šių Mišių išsaugojimą 
Į kovą įsijungia ir du jauni lietuviai klierikai, besirengiantys tapti Brolijos kunigais. Jie kartu su 
mumis kopė į Kryžių kalną. 

„Viską atnaujinti Kristuje“ - taip užrašyta ant mūsų, atnešto ix pastatyto kryžiaus. Tai buvo 
Brolijos dangiškojo globėjo Šv. Pijaus X-ojo šūkis. Jis kovojo prieš modernizmą Bažnyčioje jam tik 
užgimus. Tęskime tą kovą dabar, kai nepagarba Viešpačiui ir Jo Nekaliajai Motinai vis labiau 
plinta Bažnyčioje. Turime viską atnaujinti Kristuje - savo tikinčias širdis, savo šeimas, savo tėvynę 
Kristus turi būti pripažįstamas Karaliumi, kuriam „duota visa valdžia danguje ir žemėje"! 


CHRISTUS VINCIT, CHRISTUS REGNAT, CHRISTUS IMPERAT! 
KRISTUS NUGALI, KRISTUS VALDO, KRISTUS VIESPATAUJA! 


